
Ad novum Breviarium conficiendum iuxta de- 
creta a Concilio Vaticano II in Constitutione de 
Sacra Liturgia lata, adlaboraverunt per quatuor 
annos plus quam octoginta viri ex omnibus or- 
bis partibus vocati, in re liturgica vel biblica 
periti qui, per duodecim coetus a studiis divisi, 
saepissime convenerunt. Bis vero per annum, 
praedicti periti, laborem suum submiserunt iis 
Episcopis qui a Romano Pontifice in Consilium 
ad exsequendam Constitutionem liturgicam de- 
lecti sunt, quique normas singulas a peritis ob- 
servandas decreverant, opus vero, frequenti di- 
sceptatione habita experimentisque peractis, ap- 
probaverunt. Insuper, iubente Romano Pontifice, 
principia totius reformationis Officii Synodo 
Episcoporum anno 1967 submissa sunt, et ab 
ea pariter approbata. 

Cum vero publici iuris fiet novum Breviarium, 
simul edetur Instructio, in qua non tantum ru- 
bricae generales, ut solet, describantur, sed etiam 
ratio et spiritus totius operis praebeatur, men- 
tibusque instilletur modus fructuosae orationis. 
En brevis conspectus ad indolem propriam novi 
Breviarii illustrandam. 

I. De indole generali novi Breviarii Romani 

Novum Breviarium Romanum ea ratione com- 
positum est ut: 

a) thesaurus eius non solis presbyteris regu- 
laribusque reservaretur, sed fidelibus etiam pate- 
ret, sive in ecclesia adunentur, sive seorsum 
orent; 

b) fieret exemplar orationis Ecclesiae, etsi 
non ab omnibus nec integre forsan recitabitur: 
sic praevidentur plura, quibus, nulla obligatione, 
pro opportunitate laudabiliter fruentur qui velint 
iuxta venerabilem christianam traditionem; 

c) ditior et melior copia Sacrae Scripturae 
praeberetur; 

d) expungerentur quae veritati aut pietati 
non congruerent, ratione etiam habita interpre- 
tationum in linguas vernaculas conficiendarum; 

e) multis modis praevideretur quaedam fle- 
xibilitas, servata tamen essentiali structura Offi- 
cii et anni liturgici; 

/) mitigaretur obligatio stricte iuridica vel 
legalis ut meliore libertate cor in orando dila- 
taretur; 

g) praevideretur modus organice uniendi 
certas Officii Horas cum Missa, saltem peculia- 
ribus in adiunctis, ut vitentur repetitiones (ex. gr. 
orationis, lectionis, orationis universalis) et om- 
nia elementa aptius inter se componantur. 

II. De cursu Horarum in genere 

2 a) Invitatorium fit prima ad Deum oratio, ante 
eam Horam (sive Officium lectionis sive Laudes) 
facienda, qua mane incipiat laus divina. 

3 b) « Laudes, ut preces matutinae, et Vesperae, 
ut preces vespertinae, ex venerabili traditione du- 
plex cardo Officii quotidiani, Horae praecipuae 
habendae sunt et ita celebrandae » (Const. liturg., 
art. 89 a). Ideoque eae Horae ita instruuntur, ut 
faciliter possint celebrari sive a populo, in ec- 
clesia coadunato, sive in communi a sacerdotibus, 
religiosis vel laicis, sive denique a solis. 

4 c) Officium quod olim « Matutinum » nuncu- 
pabatur, deinceps vocatur « Officium lectionis », 
atque ita instruitur ut quacumque diei hora pos- 
sit , apte persolvi. Praevidetur tamen, ad utilita- 
tem eorum qui Officium istud nocturno tempore 
celebrare possint, velint aut debeant, altera series 

hymnorum qui eam indolem nocturnam expri- 
mant, de qua « Constitutio liturgica », art. 89 c. 

Praeterea normae proponuntur ad vigiliam, 
pro opportunitate, diebus dominicis et magnis fe- 
stivitatibus celebrandis. 

5 In Officio lectionis, ad normam eiusdem Con- 
stitutionis (art. 89) abbreviata est quidem psal- 
modia ut lectiones fusiores proponantur, quin 
tamen ipsa psalmodia supprimeretur, quia Offi- 
cium est praecipue oratio laudativa. 

6 d) Servantur in Breviario tres Horae minores, 
scilicet Tertia, Sexta et Nona, iuxta decretum 
Const. lit. art. 89 e, ne venerabilis traditio per- 
rumpatur nec elementum haud parvi momenti 
vitae spiritualis derelinquatur. Attamen, distinc- 
tio instituitur inter unam Horam, ab omnibus 
persolvendam, et alias iis solis proponendas, qui 
eas celebrare velint, aut, secundum statuta par- 
ticularia, debeant. 

7 e) Completorium, utpote ultima oratio ante 
cubitum, paulo brevior fit, atque ita aptatur ut 
memoriter a quibus libuerit recitari possit. 

III. De structura uniuscuiusque Horae 

8 1. Laudes, nisi eas immediate praecedat invi- 
tatorium, introducuntur versu Deus in adiuto- 
rium, etc, Gloria, Sicut erat, Alleluia. 

9 Deinde dicitur hymnus, qui initio Horae trans- 
fertur, sicut in Officio Ambrosiano, utpote cantus 
magis popularis suum tribuens Horae colorem 
proprium. 

10 Postea dicitur unus e psalmis matutinalibus, 
unum canticum ex Vetere Testamento, denique 
alius psalmus inter laudativos selectus. Praeter 
quattuordecim cantica iam in Breviario Romano 
usurpata, nova copia canticorum addita est. 

11 Sequitur lectio brevis, cum suo cantu respon- 
soriali (qui etiam in recitatione privata utiliter 
dici potest). At loco lectionis brevis, praevidetur 
ad libitum lectio longior, pro opportunitate cele- 
brationis sive cum populo sive sine populo. Non 
tamen visus est creandus alius circulus lectionum 

ac duo illi qui iam in Missa et in Officio lectionis 
exstant: ex iis ergo iam exstantibus seligatur lec- 
tio in casu adhibenda, de qua, pro opportunitate, 
homilia fieri potest. 

12 Post lectionem et responsorium, dicitur cum 
sua antiphona canticum Zachariae Benedictus. 

13 Deinde inseruntur preces ad laborem Pomino 
consecrandum, et oratio dominica. 

14 Oratio conclusiva, apta festo vel diei, dicitur 
post orationem dominicam. 

15 Hora concluditur dimissione et benedictione 
populi; absente vero populo, concluditur versu 
Benedicamus Domino. Commemoratio defuncto- 
rum fit in Vesperis, decursu orationis universalis. 

16 2. Officium lectionis, nisi id immediate prae- 
cedat invitatorium, introducitur versu Deus in 
adiutorium. 

17 Deinde dicitur hymnus. 

18 Postea psalmodia, quae constat sive tribus 
psalmis brevibus, sive sectionibus psalmorum. 

19 Post psalmodiam, abolentur recitatio oratio- 
nis dominicae, absolutiones et benedictiones. Lec- 
tiones praecedit tantum versus biblicus, ideo se- 
lectus ut mentes ad audiendum verbum Dei prae- 
paret. 

20 Duplex legitur lectio. Altera est biblica, ex 
cursu Scripturae currentis, nisi adsit lectio pro- 
pria; quae lectio eiusdem est circiter longitudinis 

21 cuius tres hodiernae. Lectionem sequitur suum 
proprium responsorium, et quidem unicum, ita 
selectum vel confectum ut lucem novam afferre 
possit ad textum lectum intellegendum, vel lec- 
tionem inserere in historiam salutis, vel ex Ve- 
tere Testamento ad Novum adducere, vel lectio- 
nem in orationem et contemplationem vertere, 
ideoque etiam in recitatione a solo cum fructu 
recitari. 

22 Altera lectio est sive patristica sive, quando 
occurrit memoria Sancti, hagiographica. Lectio- 
nem illam sequitur responsorium vel de tempore 
vel de festo. 

23 Hymnus Te Deum dominicis extra Quadrage- 
simam, sollemnitatibus et festis reservatur. 

24 Officium concluditur oratione diei congruente. 

3. Tertia, Sexta, Nona seu Hora media 

25 Hora quaelibet introducitur versu Deus in 
adiutorium. Deinde dicitur hymnus Horae con- 
gruus. 

26 Psalmodia unius Horae constat psalmis in 
cursu psalterii signatis; qui plures Horas dicit, 
utitur pro aliis Horis psalmodia « complementa- 
ria », quae constat psalmis e gradualibus (119-127) 
selectis. 

27 Lectio brevis et oratio conclusiva dicitur con- 
grua ipsi Horae vel diei. 

28 4. Vesperae introducuntur versu Deus in adiu- 
torium. 

29 Dicitur hymnus, qui initio Horae transfertur, 
sicut in Officio Ambrosiano, utpote cantus magis 
popularis, suum tribuens Horae colorem pro- 
prium. 

30 Sequuntur duo psalmi Horae vespertinae con- 
grui et apti ad celebrationem cum populo. 

31 Additur unum ex septem vel octo canticis, 
quae ex Epistolis vel Apocalypsi delecta sunt. 

32 Deinde legitur lectio brevis, cum suo cantu 
responsoriali, vel lectio longior, ut in descriptione 
Laudum dictum est. 

33 Sequitur, cum sua antiphona, canticum B. 
M. V. Magnificat. 

34 Dein inseritur brevis oratio universalis, quat- 
tuor vel quinque intentionibus constans, pro qui- 
bus variae proponuntur formulae. Et Pater noster 
ab omnibus dicitur. 

35 Oratio conclusiva, apta festo vel diei, dicitur 
post orationem dominicam. 

36 5. Completorium praecedere potest discussio 
conscientiae quae in celebratione communi actu 
quodam paenitentiali concludere pro opportuni- 
tate licet. 

37 Hora vero ipsa introducitur versu Deus in 
adiutorium. 

38 Sequitur hymnus qui variari potest secundum 
tempora anni. 

39 Deinde dicitur psalmodia. Diebus dominicis 
alternis dicitur aut psalmus 90, aut psalmi 4 
et 133. Diebus ferialibus per hebdomadam, aut 
resumitur psalmodia dominicae praecedentis, pro 
opportunitate eorum praecipue qui memoriter 
hanc Horam recitare desiderant, aut adhibentur 
psalmi de die currente, ita selecti ut conveniant 
orationi ante cubitum; sunt vero psalmi qui alibi 
iam in Breviario occurrunt, nec ideo omittuntur 
ab iis qui psalmos dominicae recitare maluerunt. 

| 40 Dicitur lectio brevis, postea canticum Simeo- 

nis Nunc dimittis et oratio. 

41 Hora concluditur una ex antiphonis B. M. V. 
cum sua oratione. 

IV. De psalmis in Officio 

42 a) Psalmi distribuuntur in Officio per quattuor 
hebdomadas, ea tamen lege, ut aliqui psalmi ma- 
gis amati frequentius repetantur; Laudes, Vespe- 
rae et Completorium psalmis aptis horae diei in- 
struutur; variatio inducitur, vitando praecipue 
coalescentiam psalmorum eiusdem sensus. 

43 b) Tres psalmi, qui magis diffuse enarrant 
historiam salutis (pss. 77, 104, 105), reservantur 
temporibus sacris Adventus, Nativitatis, Quadra- 
gesimae et Paschatis. 

44 c) Tres psalmi qui magis imprecatorii viden- 
tur (scil. 57, 82 et 108) omittuntur in cursu psal- 
terii, ob difficultates, quae praecipue in celebra- 
tione populari occurrere possunt. Item aliqui ver- 
sus duriores (qui quidem occurrunt etiam in psal- 
mis celeberrimis) eadem ratione praetermissi 
sunt. 

45 d) Ita distribuuntur et dividuntur psalmi per 
Horas Officii, ut psalmodia numquam excedat cir- 
citer triginta versus, et sic maiore tranquillitate 
spirituali recitetur. 

46 e) Ex meliore cognitione, quae nunc habetur 
generis litterarii poetici proprii uniuscuiusque 

psalmi, et ratione habita recitationis vel cantus 
in lingua vernacula, diversi proponuntur psallen- 
di modi, quo facilius percipiatur fragrantia spi- 
ritualis et litteraria psalmorum: sic dici possunt 
sive in directum, sive alternis versibus, sive di- 
stinctis strophis. 

47 /) Unusquisque psalmus vel divisio psalmi sua 
antiphona instruitur, quae ita delecta est ut sen- 
sum psalmi suggerat, atque in celebratione popu- 
lari repeti possit post singulas strophas. 

48 Plurimae antiphonae, quae in repertorio ho- 
dierno continentur, suum saporem perdunt, cum 
sine cantu et praecipue lingua vernacula profe- 
runtur: ideoque quidam optant suppressionem 
earum. Re vero maturius perpensa, experientia- 
que ducti Officiorum popularium, eas retinere pla- 
cuit, seu potius novas creare, quae pietatem et 
intellegentiam Sacrae Scripturae foveant. 

49 Antiphonae enim adiuvant ad illustrandum 
genus psalmi litterarium; psalmum in orationem 
personalem vertunt; in luce meliore ponunt sen- 
tentiam attentione dignam, quae secus effugeret; 
colorem peculiarem alicui psalmo diversis in 
adiunctis tribuunt; immo, dummodo excludantur 
arbitrariae accommodationes, multum iuvant ad 
interpretationem typologicam vel festivam secun- 
dum obiectivum psalmi sensum. 

50 Praeterea, unicuique psalmo praemittitur titu- 
lus ad percipiendum facilius sensum psalmi et 
ad suggerendum quomodo fiat oratio Christi et 
Ecclesiae. Denique, in appendice Breviarii inve- 
niuntur collectae, quae, iuxta antiquam traditio- 
nem, dici possunt pro opportunitate post suum 
quaeque psalmum. 

V. De lectionibus biblicis 

51 Circulus sacrae Scripturae in Officio lectionis 
legendae funditus instauratus est, ita ut servetur 
traditio certos libros certis temporibus sacris 
legendi (ex. gr. Isaiam tempore Adventus, Actus 
Apostolorum tempore paschali), ditior vero copia 

praebeatur verbi Dei, meliores seligantur peri- 
copae, ratio praeterea habeatur circuli lectionum 
in Missa proponendarum. 

Sic, exceptis temporibus sacris, in quibus quo- 
tannis libri leguntur iuxta traditionem, circulus 
lectionum binis annis volvitur, sicut circulus lec- 
tionum in Missa feriali. Quo fit, ut quotannis to- 
tum Novum Testamentum legatur, partim in Mis- 
sa, partim in Officio, et conspectus praebeatur 
totius historiae salutis alterna serie librorum 
Veteris Testamenti. 

52 Practice novum Breviarium tribus volumini- 
bus constabit; in primo erunt tempora sacra Ad- 
ventus, Nativitatis, Quadragesimae et Paschae; 
in secundo et tertio, tempus per annum alternis 
annis. 

VI. De lectionibus patristicis et hagiographicis 

53 a) Nomine lectionis patristicae veniunt textus 
non solum Patrum proprie dictorum antiquitatis 
christianae, sed etiam auctorum diversorum tem- 
porum et regionum, etiam recentioris aetatis, se- 
lecti secundum momentum tum theologicum tum 
spirituale, ratione habita mentis hodiernae et in- 
dolis liturgicae Officii divini. Collectio ista lectio- 
num erit velut anthologia meliorum paginarum 
spiritualitatis christianae. 

54 b) Praeter lectiones patristicas in Breviario 
inserendas, colligitur amplior earum selectio, quae 
continebitur in Lectionario patristico ad libitum 
separatirri edendo, quo uti licebit ad uberiorem 
doctrinam spiritualem hauriendam. 

55 c) In Officio de Sanctis, loco lectionis patri- 
sticae erit lectio sic dicta hagiographica. In cele- 
brandis Sanctis antiquioribus, lectiones legenda- 
riae e Breviario omnino expungentur; si adsint 
Acta sincera, illa sumentur; secus adhibebitur 
documentum patristicum, in quo forte de hoc 
Sancto aliquo modo agitur. De Sanctis celebratis, 
qui scripta reliquerunt, excerpta ex eorum scrip- 
tis saepe proponuntur. Denique, de recentioribus 

Sanctis, ita conficiuntur novae lectiones non qui- 
dem ad modum meri compendii biographici, sed 
potius ut exhibeant spiritum quo profectus de- 
votionis foveatur, et in luce ponant momentum 
illius Sancti in vita et spiritualitate Ecclesiae. 
Data mere biographica breviter indicantur in 
parva notitia, quae ad instructionem tantum pro- 
ponitur, non recitanda, lectioni praemissa. 

VII. De hymnis 

56 a) Perpensis difficultatibus, et considerato 
art. 93 Constitutionis, post maturam deliberatio- 
nem, « Consilium » putavit hymnos esse servan- 
dos in Officio, utpote elementum creationis ec- 
clesiasticae, quod ab Officio aufert eam nimiam 
severitatem, quae obveniret si omnia ex sola Scrip- 
tura desumerentur. 

b) Hymnorum vero latinorum facta est severa 
selectio ita ut meliores retinerentur traditione 
probati, sive in Officio hodierno exstantes, sive 
ex novo introducendi. Haec solutio iam est pu- 
blici iuris in volumine edito Typis Polyglottis Va- 
ticanis, anno 1968. 

57 c) At simul eidem Consilio placuit ut via le- 
gitima aperiatur ad aptationes, immo ad novas 
creationes populares fovendas in linguis moder- 
nis. Ideoque Conferentiis Episcopalibus fit facul- 
tas, ad normam art. 38 Constitutionis liturgicae, 
aptandi ad genium propriae linguae hymnos la- 
tinos in Breviario propositos, necnon novas crea- 
tiones hymnodicas introducendi. 

VIII. De celebratione Sanctorum 

58 1. Iuxta novum calendarium, tres sunt gradus 
celebrationis Sanctorum: 

a) « Sollemnitates », quae ita a tota Eccle- 
sia universali vel locali celebrari debeant, ut etiam 
praecedentiam habeant super dominicas per an- 
num. Sollemnitates sunt paucissimae: inter eas 

adnumeratur Natale, Assumptio B. M. V., Festum 
s. Ioseph, s. Ioannis Baptistae, ss. Petri et Pauli, 
Patroni loci, et huiusmodi. 

b) « Festa », quae respondent festis II clas- 
sis in hodierno calendario, quae diebus tantum 
per hebdomadam celebrari possunt (nisi agatur 
de festis Domini). 

c) « Memoriae », quibus alii Sancti celebran- 
tur. Inter memorias vero, aliae sunt « obligato- 
riae », scilicet ab omnibus celebrandae, aliae 
autem sunt ad libitum, ab iis celebrandae quibus 
ex devotione placuerit. Diebus enim ferialibus, 
extra tempora privilegiata, nisi occurrat sollem- 
nitas, festum vel memoria obligatoria, celebrare 
licet memoriam cuiuslibet Sancti sive in calen- 
dario ipso Ecclesiae universalis vel localis pro 
hac die inscripti, sive saltem in Martyrologio hac 
die nominati. 

59 2. Sollemnitates, sicut olim festa I classis, ce- 
lebrantur cum I et II Vesperis, et cum textibus 
propriis ad Vesperas, Laudes, Officium lectionis, 
et ad Horam mediam. Completorium est de do- 
minica. 

60 3. Festa, sicut olim festa II classis, celebran- 
tur sine I Vesperis, et cum textibus propriis ad 
Vesperas, Laudes et Officium lectionis. 

61 4. Memoriae extra tempora privilegiata occur- 
rentes, celebrantur fere sicut festa III classis in 
hodierno Breviario. Attamen hymni et lectiones 
breves, nisi sint proprii, dici possunt ad libitum 
aut de Communi Sanctorum aut de feria, ne re- 
petitio nimis frequens eorundem textuum tae- 
dium pariat. Remanent semper propriae: oratio, 
lectio hagiographica, et saepissime antiphonae 
ad Benedictus et Magnificat. 

62 5. In temporibus privilegiatis nulla fit memo- 
ria obligatoria. Ideoque nulla potest inscribi me- 
moria obligatoria diebus quae in perpetuum im- 
pediunt celebrationem memoriae. Memoriae vero 
obligatoriae quae accidentaliter occurrunt cum 

tempore privilegiato, fiunt eo anno memoriae ad 
libitum. Qui proinde voluerit celebrare, tempore 
privilegiato, memoriam ad libitum, addet in Of- 
ficio lectionis lectionem hagiographieam de Sanc- 
to post lectionem biblicam et patristicam de 
tempore; praeterea, in fine aut Laudum aut Ve- 
sperarum addet antiphonam et orationem pro- 
priam de Sancto eodem fere modo quo fiunt 
nunc commemorationes. 

IX. De facultate eligendi aliquod Officium vel 

ALIQUAM EIUS PARTEM 

1. Lata praevidetur flexibilitas, quo melius pro- 
videatur bono spirituali eorum qui Officium reci- 
tant, cauto tamen quod serventur omnino indo- 
les Officii et Horarum, celebratio anni liturgici, 
lectio praestantioris partis totius Scripturae in- 
tra praestitutum temporis circulum. 

2. Nihil mutare licet in Officio dominicae, sol- 
lemnitatum et feriarum maiorum, necnon festo- 
rum Domini quae inscripta sunt in calendario 
universali. 

3. Aliis vero diebus: 

a) publica aut devotionis causa celebrari 
potest sive in toto sive ex parte aliquod officium 
votivum, ex. gr. ratione peregrinationis. 

b) praevidetur aliqua facultas, certis limiti- 
bus circumscripta et servata indole uniuscuiusque 
temporis liturgici, alias lectiones, preces, oratio- 
nes, etc. iusta de causa eligendi. 

X. De obligatione Officii 

a) Officium ita reformatum est, ut sit bonum 
totius populi Dei nec reservetur clericis aut re- 
gularibus; 

b) ideoque commendanda est celebratio Offi- 
cii aut saltem alicuius partis Officii omnibus coe- 
tibus fidelium, religiosorum et religiosarum, im- 



16 



Descriptio Officii Romani 



mo recitatio singularis quippe quae communi- 
catio sit cum publica Ecclesiae oratione, quae 
omnibus ubique dispersis det cor unum et ani- 
mam unam; 

66 c) presbyteri vero, in Officio celebrando, spe- 
ciali modo munere funguntur Deum deprecandi 
pro populo sibi commisso ac pro tota plebe sanc- 
ta Dei, « orationi et ministerio verbi instantes »; 
in Officio divino fontem pietatis ac orationis nu- 
trimentum invenient. Placuit tamen ut mitius 
enuncietur obligatio Officii, quo suavius accipia- 
tur et hodiernis adiunctis magis accommodetur. 
Sic ergo deinceps enunciatur: 

67 Presbyteri quotidie Officium divinum recitent, 
Horarum veritate servata. Illas vero Officii divini 
Horas, quae cardo eiusdem sunt, idest, Laudes, 
uti preces matutinas (non ultra meridiem reci- 
tandas), et Vesperas, uti preces vespertinas (non 
ultra mediam noctem dicendas), numquam omit- 
tant, nisi gravi de causa. Exhortationi vero a 
Concilio Oecumenico Vaticano II factae (Const. 
« Dei Verbum », n. 25) de assidua lectione Sacrae 
Scripturae, presbyteri, non tantum per lectionem 
privatam, sed etiam atque aptius obsequentur, 
per quotidianum Officium lectionis, quod est ce- 
lebratio liturgica verbi Dei, cuius omissio pro- 
tracta in presbytero constitueret gravem negle- 
gentiam. 

* * * 

In immenso opere instaurationis liturgicae, 
quod voluit et delineavit Concilium Vaticanum II, 
novum Breviarium, cuius summas lineas prae- 
sentare sategimus, locum occupat principem. 

Dum enim authenticae traditionis testis fidelis 
manet, Officium divinum apparet tamen nunc 
forma iuniore donatum, simplificatum, legitimis 
desideriis cleri et populi christiani accommo- 
datum. 

Omnes qui, una cum communitate fratrum, 
vel soli, christianum munus precationis Horarum 
adimplere exoptant, in iis, absque dubio inve- 

nient fidei alimentum, spei sustentaculum, expres- 
sionem amoris et devotionis. 

Utinam Deus concedat ut ubique, in parvis 
paroecialibus ecclesiis vel in magnis sanctuariis, 
in christianis domibus sicut in coetibus operum 
apostolicorum, floreant et succrescant hae for- 
mae liturgicae orationis, quae bene respondent 
optatis Apostoli: « Loquentes vobismetipsis in 
psalmis et hymnis et canticis spiritualibus, can- 
tantes et psallentes in cordibus vestris Deo » 
(Eph 5, 19). 



In Speciminibus quae sequuntur exempla prae- 
bentur Officii duorum dierum: alterius quidem 
in quo fit memoria obligatoria de Sancto, alterius 
vero in quo fit Officium de feria. 



SPECIMINA OFFICII DIVINI 



Introductio Oflicii 



primae parti Officii diei semper praeponenda 

Domine, labia mea aperies. 
Et os meum annuntiabit laudem tuam. 
Gloria Patri. Alleluia. 

INVITATORIUM 

Die 1 febr. Sabbato - Memoria S. Ignatii. 
Vel de Sancto: Regem martyrum Dominum, venite 
adoremus. 

Vel de feria: Populus Domini, et oves pascuae eius: 
venite adoremus. 

Die 3 febr. Feria II hebd. IV « per annum » - De ea. 
De feria: Venite, exsultemus Domino. f 



acclamemus Petra^ salutis nostrse: 
accedamus in conspectum eius cum laudibus, 
cum canticis exsultemus ei. 

Repetitur invitatorium. 

Nam Deus magnus est Dominus, 
et Rex magnus super omnes deos: 

in manu eius sunt profunda terrae, 
et altitudines montium ipsius sunt. 

Repetitur invitatorium. 

Ipsius est mare: nam ipse fecit illud, 

et terra sicca, quam formaverunt manus eius: 

venlte, adoremus et procidamus, 

et genua flectamus Domino qui fecit nos. 



Psalmus 94 




enite, exsultemus Domino, 

Introductio Officii 



Nam ipse est Deus noster, 

nos autem populus pascuae eius et oves manus eius. 

Repetitur invitatorium. 

Utinam hodie vocem eius audiatis: 

« Nollte obdurare corda vestra ut in Meriba, 

ut die Massa in deserto, 
ubi tentaverunt me patres vestri, 

probaverunt me, etsi vlderant opera mea. 
Repetitur invitatorium. 

Quadragmta annos taeduit me generationis illius, 

et dixi: Populus errans corde sunt, 

et non noverunt vias meas. 
Ideo iuravi in ira mea: 

Non introibunt in requiem meam ». 
Repetitur invitatorium. 

Gloria Patri, et Filio, et Spiritui Sancto. 
Sicut erat in princlpio, et nunc, et semper, 
et in saecula saeculorum. Amen. 

Repetitur invitatorium. 



Die 1 februarii 



S. Ignatii Antiocheni 

Episcopi et Martyris 

Memoria 
AD OFFICIUM LECTIONIS 



INTRODUCTIO HORJE 

y. Deus, in adiutorium. Gloria Patri. Alleluia. 

Nisi praemittenda sit introductio totius Officii, p 

HYMNUS 

Vel de Sancto 



T>eate martyr, prospera 

13 diem triumphalem tuum, 
quo sanguinis merces tibi 
corona vincenti datur. 

Hic te ex tenebris saeculi, 
tortore victo et iudice, 
evexit ad caelum dies 
Christoque ovantem reddidit. 

Nunc angelorum particeps 
colluces insigni stola, 
quam testis indomabilis 
rivis cruoris laveras. 

Adesto nunc et percipe 
voces precantum supplices, 
nostri reatus efficax 
orator ad thronum Patris. 

Die 1 februarii 



Miserere nostrarum precum, 
placatus ut Christus suis 
inclinet aurem prosperam 
noxas nec omnes imputet. 

Paulisper huc illabere 
Christi favorem deferens, 
sensus gravati ut sentiant 
levamen indulgentiae. 

Honor Patri cum Filio 
et Spiritu Paraclito, 
qui te corona perpeti 
cingunt in aula gloriae. 



Vel de feria 

mane 

I O ummae Deus clementiae 

/ O mundlque factor machinae, 

unus potentialiter 
[ trinusque personaliter, 

Nostros piis cum canticis 
fletus benigne suscipe, 
quo corde puro sordibus 
te perfruamur largius. 

Lumbos iecurque morbidum 
adure igni congruo, 
accincta ut sint perpetim 
luxu remoto pessimo, 

Ut, quique horas noctium 
nunc concinendo rumpimus, 
donis beatae patriae 
ditemur omnes affatim. 

Praesta, Pater phssime, 
Patrique compar Unice, 
cum Splritu Paraclito 
regnans per omne saeculum. 

in die 



A 



uctor perennis gloriae, 
qui septiformis gratiae 



das Spiritum credentibus, 
asslste mitis omnibus. 

Expelle morbos corporum, 
mentis repelle scandalum, 
exscmde vires criminum, 
fuga dolores cordium. 

Serenas mentes effice, 
opus honestum perfice, 
preces orantum accipe, 
vitam perennem tribue. 

Septem dierum cursibus 
nunc tempus omne ducitur; 
octavus ille ultimus 
dies erit iudicii, 

In quo, Redemptor, quaesumus, 
ne nos in ira arguas, 
sed a sinistra libera, 
ad dexteram nos colloca: 

Ut, vota cum susceperis 
clemens tuarum plebium, 
reddamus omnes gloriam 
trino Deo per saecula. 



Gratiarum actio propter liberationem e periculis 

Verbum misit Deus filiis Israel annuntiare pacem 
per Iesum Christum (Act 10, 36) 

Ant. Clamaverunt ad Dominum: * et a tribulationi- 
bus eorum eripuit eos. 



PSALMODIA 



1 



Psalmus 106 



24 Die 1 februarii 

Celebrate Dominum, quoniam bonus, * 
quoniam in aeternum misericordia eius. 

Sic dicant qui redempti sunt a Domino, * 
quos redemit de manu inimici, 

Quosque congregavit ex terris, 
ex oriente et occasu, * 
ex aquilone et austro. 

Erraverunt in deserto, in solitudine, * 

viam ad civitatem habitabilem non invenerunt. 

Esuriebant et sitiebant, * 

vita eorum deficiebat in ipsis. 

Et clamaverunt ad Dominum in angustiis suis; * 
a tribulationibus eorum eripuit eos. 

Et duxit eos via recta, * 

ut venirent in civitatem habitabilem. 

Gratias agant Domino pro misericordia eius, * 

et pro mirabilibus eius erga fllios hominum, 
Quia satiavit animam famelicam, * 

et animam esurientem implevit bonis. 
Sederunt in tenebris et in obscuro, * 

ligati miseria et ferro. 
Nam rebellaverant contra eloquia Dei, * 

et despexerant consilium Altissimi. 
Et humiliavit aerumnis cor eorum, * 

vacillarunt nec fuit qui subveniret. 
Et clamaverunt ad Dominum in angustiis suis; * 

a tribulationibus eorum liberavit eos. 
Et eduxit eos e tenebris et ex obscuro, * 

et vlncula eorum disrupit. 
Gratias agant Domino pro misericordia eius, * 

et pro mirabllibus eius erga filios hominum, 
Quod confregit portas sereas * 

et vectes ferreos contrivit. 
^grotabant propter iniquitatem suam, * 

et propter delicta sua affligebantur; 
Omnem escam abominabatur anima eorum, * 

et appropinquaverunt ad portas mortis. 
Et clamaverunt ad Dominum in angustiis suis; * 

a tribulationibus eorum liberavit eos. 

Misit verbum suum, ut sanaret eos, * 

et ex interitu eriperet eos. 
Gratias agant Domino pro misericordia eius, * 

et pro mirabilibus eius erga filios hominum. 
Et sacrificent sacrificia laudis, * 

et enarrent opera eius cum exsultatione. 

Ant, Clamaverunt ad Dominum: et a tribulationi- 
bus eorum eripuit eos. 



Ant. Hi viderunt opera Domini, et mirabilia eius. 



Hi viderunt opera Domini, * 

et mirabilia eius in pelago. 
Dixit, et concitavit ventum procellosum, * 

qui in altum extulit undas eius. 
Ascendebant usque ad caelos, 

descendebant usque ad ima; * 

anima eorum tabescebat in malis. 
Titubabant et nutabant ut ebrii; * 

et absorpta est omnis peritia eorum. 
Et clamaverunt ad Dominum in angustiis suis, * 

et e tribulationibus eorum eduxit eos. 
Sedavit procellam in auram lenem, * 

et conticuerunt fluctus maris. 
Et laetati sunt, quod siluerunt, * 

et deduxit eos in portum optatum. 
Gratias agant Domino pro misericordia eius, * 

et pro mirabilibus eius erga filios hominum. 
Et celebrent eum in coetu populi, * 

et in consessu seniorum laudent eum. 

Ant. Hi viderunt opera Domini, et mirabilia eius. 

ui descenderant navibus in mare, * 
mercaturam facturi in aquis magnis, 

Lectio altera 
Lectio hagiographica de S. Ignatio 

(Nota biographica non legenda in Officio) 

Ignatius, secundus post Petrum, Ecclesiam rexit Antio- 
chenam. Ad bestias damnatus, Romam delatus est ibique 
sub Traiano imperatore glorioso martyrio a. 107 coronatus 
est. Eius corpus Antiochiam translatum extra portam 
Daphniticam sepultum fuit. In itinere septem scripsit epi- 
stulas ad diversas Ecclesias, in quibus de Christo, de Ec- 
clesiae constitutione et de vita christiana sapienter et eru- 
dite agit. Inter eas eminet illa ad Romanos directa, cuius 
excerpta hic proponuntur: Funk, I, pp. 253-263. 

Ignatius qui et Theophorus, Ecclesiae misericordiam 
consecutae in magnificentia Patris altissimi et 
Iesu Christi Filii eius unici, Ecclesiae dilectae et illu- 
minatae voluntate eius qui vult omnia quae sunt se- 
cundum caritatem Iesu Christi, Dei nostri, quae etiam 
praesidet in loco regionis Romanorum, plurimam in 
Iesu Christo Deo nostro et intaminatam opto salu- 
tem. 

Nemini unquam invidistis, alios doculstis. Ego 
vero illa quoque firma esse volo quae docetis et prae- 
cipitis. Vires tantum mihi et internas et externas pe- 
tite, ut non solum loquar, sed et velim; ut non solum 
dicar christianus sed et inveniar. Obsecro vos, ne 
intempestivam mihi benevolentiam exhibeatis. Slnite 
me ferarum cibum esse, per quas Deum consequi licet. 
Frumentum sum Dei et per ferarum dentes molor, 
ut mihi sepulcrum fiant, nihllque mei corporis relin- 
quant. Christum per me supplicate ut per haec instru- 
menta Deo hostia inveniar. 

Veniam mihi date, quid mihi prosit ego novi. Nunc 
inclpio discipulus esse. Nulla res, tam earum quae vi- 
sibiles sunt, quam earum quae sub oculos non cadunt ; 
animum meum capiat, ut Iesu Christo possim potiri. 
Ignis et crux et ferarum confllctus, lacerationes, dis- 
tractiones, disiunctiones ossium, concisio membrorum 
totius corporis, contusiones, dira diaboli tormenta in 
me veniant, solummodo ut Iesum Christum consequar. 

Nihil mihi proderunt mundi fines neque huius ter- 
rae imperare. Illum quaero qui pro nobis mortuus est, 
illum volo qui propter nos resurrexit. Concedite mihi 

imitatorem esse passionis Dei mei. Si quis illum in 
seipso habet, intellegat quid velim et commisereatur 
mei, sciens quae me coarctent. 

Vivens enim scribo vobis mori deslderans. Amor 
meus crucifixus est nec est in me ignis materiae amans, 
sed aqua vivens et loquens in me est, mihi interius 
dicens: veni ad Patrem. Non delector alimento cor- 
ruptibili neque voluptatibus huius mundi. Panem Dei 
volo, qui est caro Iesu Christi, qui ex semine David 
factus est, et potum volo sanguinem ipsius, qui est 
caritas incorruptlbilis. 

Nolo amplius secundum homines vivere. Iesus Chri- 
stus vobis haec patefaciet quod vera loquor: ipse os 
verax, in quo Pater vere locutus est. Petite pro me ut 
consequar. Non secundum carnem sed secundum men- 
tem Dei vobis scripsi. Verum misericordiam consecu- 
tus sum ut essem aliquis, si Deum consequar. 

Responsorium Ex Epistolis S. Ignatii 

Nihil vos latet, si perfecte habueritis in Iesum Chri- 
stum fidem et caritatem, quae inltium vitae et finis 
sunt. Principium quidem fides, finis vero caritas. 
y. Mansuetudinem Itaque assumentes regenerate 
vosmetipsos in fide quae est caro Domini, et in caritate 
quae est sanguis Iesu Christi. Princlpium quidem. 

CONCLUSIO 

y. Dominus voblscum Domine, exaudi. 
Oremus Oratio 



mnipotens sempiterne Deus, qui sanctorum mar- 



tyrum confessionibus Ecclesiae tuae sacrum cor- 
pus exornas, 

concede, quaesumus, ut hodierna gloria passionis, 
sicut beato Ignatio magnificentiam trlbuit sempiter- 
nam, 

ita nobis perpetuum mummen operetur. 
Per Dominum. 

y. Benedicamus Domino. 
Deo gratias. 




30 



Die 1 februarii 



AD LAUDES 

INTRODUCTIO HOR^ 

y. Deus, in adiutorium. Gloria Patri. Alleluia. 

Nisi praemittenda sit introductio totius Officii, p. 



HYMNUS 

Vel de Sancto 

Martyr Dei, qui unicum 
Patris sequendo Filium 
victis triumphas hostibus, 
victor fruens caelestibus, 

Tui precatus munere 
nostrum reatum dilue 
arcens mali contagium, 
vitae repellens taedium. 

Soluta sunt iam vincula 
tui sacrati corporis; 
nos solve vinclis saeculi 
amore Filii Dei. 

Honor Patri cum Fllio 
et Spiritu Paraclito, 
qui te corona perpeti 
clngunt in aula gloriae. 




Vel de feria 



Aurora iam spargit polum, 
terris dies illabitur, 
lucis resiiltat splculum: 
discedat omne lubricum. 

Phantasma noctis decidat, 
mentis reatus subruat, 
quicquid tenebris horrida 
nox attulit culpae, cadat, 

Ut mane illud ultimum, 
quod praestolamur cernui, 
in luce nobis effluat, 
dum hoc canore concrepat. 

Deo Patri sit gloria 
eiusque soli Fllio 
cum Spiritu Paraclito, 
nunc et per omne saeculum. 



PSALMODIA 

1. Psalmus matutinalis 

Psalmus 118 Coph 

Prceveniunt oculi mei vigilias noctis 
ut mediter eloquium tuum 

Ant. Clamo ad te et custodiam praescripta tua. 
/^l lamo ex toto corde meo: exaudi me, Domine; * 



Clamo ad te; salvum me fac, * 

et custodiam praescripta tua. 
Venio diluculo et auxilium imploro; * 

spero in verba tua. 
Praeveniunt oculi mei vigllias noctis, * 

ut mediter eloquium tuum. 
Vocem meam audi secundum misericordiam tuam, 

Domine, * 

et secundum decretum tuum da mihi vitam. 
Appropinquant persequentes me inique; * 

a lege tua longe absunt. 
Prope es tu, Domine, * 

et omnia mandata tua fidelia. 
Pridem cognovi ex praescriptis tuis * 

te in aeternum fundasse ea. 




statiita tua observo. 



Ant. Clamo ad te et custodiam praescripta tua. 

2 Canticum ex Vetere Testamento 

Sap 9, 1-12 

Ant. Mitte sapientiam de caelis tuis ut mecum sit 
et mecum laboret. 

Deus, patrum meorum et Dominus misericordiae, * 
qui fecisti omnia verbo tuo, 
Et sapientia tua constitulsti hominem, * 

ut dominaretur creaturae, quae a te facta est, 
Ut disponat orbem terrarum in aequitate et iustitia, * 

et in directione cordis iudlcium hidicet, 
Da mihi sedium tuarum assistrlcem sapientiam * 

et noli me reprobare a pueris tuis, 
Quoniam servus tuus sum ego et filius ancillae tuae * 
homo infirmus et exlgui temporis 
et minor ad intellectum iudlcii et legum. 
Nam et si quis erit consummatus inter filios hominum, * 
si ab illo abfuerit sapientia tua 
ad nihilum computabitur. 
Tu elegisti me regem populo tuo * 
et iudicem filiorum et filiarum, 
Et dixlsti me aedificare templum in monte sancto tuo 
et in civitate habitationis tuae altare, * 
similitudinem tabernaculi sancti tui 
quod praeparasti ab inltio. 
Et tecum sapientia tua, quae novit opera tua, * 

quae et affuit tunc, cum orbem terrarum faceres, 
Et sciebat, quid esset placitum oculis tuis, * 

et quid directum in praeceptis tuis. 
Mitte illam de caelis tuis et a sede magnitudinis tuae, * 
ut mecum sit et mecum laboret, 
ut sciam quid acceptum si apud te. 
Scit enim omnia et intellegit, 

deducet me in operibus mei sobrie, * 
et custodiet me in sua potentia. 
Et erunt accepta opera mea, 

et disponam populum tuum iuste, * 
et ero dignus sedium patris mei. 

Ant. Mitte sapientiam de caelis tuis ut mecum sit et 
mecum laboret. 

3. Psalmus laudativus 

Psalmus 116 
Invitatio ad hymnum laudis 

Dico ... gentes super misericordia honorare Deum 
(Rom 15, 8. 9) 

Ant. Fidelitas Domini manet in aeternum. 

audate Dominum, omnes gentes, * 
JL/ praedicate eum, omnes populi, 

Quoniam confirmata est super nos misericordia eius, * 
et fidelitas Domini manet in aeternum. 

Ant Fidelitas Domini manet in aeternum. 



LECTIO BREVIOR 

Loco huius lectionis brevis, fieri potest lectio longior 
pro opportunitate celebrationis sive cum populo sive sine 
populo, eligenda e lectionibus quse statuuntur pro Missa 
aut pro Officio lectionis. 

Vel de Sancto 2 Cor 1, 3-7 

Benedictus Deus et Pater Domini nostri Iesu Christi, 
Pater misericordiarum et Deus totlus consolatio- 
nis, qui consolatur nos in omni tribulatione nostra, 
ut posslmus et ipsi corisolari eos, qui in omni pressura 
sunt, per exhortationem qua exhortamur et ipsi a 
Deo; quoniam sicut abundant passiones Christi in 
nobis, ita et per Christum abundat consolatio nostra. 
Sive autem tribulamur pro vestra exhortatione et sa- 
lute, sive consolamur pro vestra consolatione, sive 
exhortamur pro vestra exhortatione et salute quae 
operatur tolerantiam earundem passionum quas et nos 
patimur: ut spes nostra firma sit pro vobis, scientes 
quod, sicut socii passionum estis, sic eritis et conso- 
lationis. 

Responsorium breve 

I£. Gloria et honore Coronasti eum, Domine. 
Gloria. 

y. Et constitulsti eum super opera manuum tua- 
rum. | oronasti. 

Gloria Patri. ;16ria et honore. 



Vel de feria Phil 2, 14-15 

Omnia facite sine murmurationibus et haesitationi- 
bus, ut sitis sine querela et simplices filii Dei, sine 
reprehensione in medio nationis pravae et perversae, 
inter quos lucetis sicut luminaria in mundo. 

Responsorium breve 

Sana animam meam, quia peccavi tibi. Sana. 
y. Ego dixi: Domine, miserere mei. Quia. 

loria Patri. sana animam. 



CANTICUM ZACHARLE Luc 1, 68-79 

Ant. Illum quaero, qui pro nobis mortuus est; 
illum volo, qui propter nos resurrexit. 

(Ex Epist. S. Ignatii) 

Benedictus Dominus, Deus Israel, * 
quia visitavit et redemit populum suum, 
Et erexit cornu salutis nobis * 

in domo David servi sui, 
Sicut locutus est per os sanctorum, * 

qui olim fuerunt, prophetarum suorum: 
Ut liberaret nos ab inimicis nostris, * 

et e manu omnium qui oderunt nos, 
Ut faceret misericordiam cum patribus nostris, * 

et recordaretur fcederis sui sancti: 
Iurisiurandi, quod iuravit Abrahae, patri nostro, * 
daturum se nobis, 

Ut sine timore, 

e manu inimicorum nostrorum liberati, * 

serviamus illi, 
In sanctitate et iustitia coram ipso * 

omnibus diebus nostris. 
Et tu, puer, propheta Altlssimi vocaberis: * 

praeibis enim ante faciem Domini 

ad parandas vias eius, 
Ad dandam populo eius scientiam sahitis * 

in remissione peccatorum eorum, 
Per viscera misericordia^ Dei nostri, * 

qua visitabit nos Oriens ex alto, 
Ut illuminet eos, 

qui in tenebris et in umbra mortis sedent, * 

ut dirigat pedes nostros in viam pacis. 

Ant. Illum quaero, qui pro nobis mortuus est; illum 
volo, qui propter nos resurrexit. 

PRECES CONCLUSIV^ 

y. Dominus voblscum vel Domine, exaudi. 

In recitatione a solo, omittitur monitio introductoria. 

In celebratione cum populo vel repetitur, post singulas 
invocationes, responsio invariabilis, quae proponitur moni- 
tione introductoria; vel dicitur, tamquam responsio, altera 
pars invocationis. 

Licet mutare monitionem introductoriam et responsio- 
nem invariabilem. Ad intentiones propositas unam vel duas 
alias intentiones particulares addere fas est. 

Oremus, fratres carissimi, Deum Patrem omnipo- 
tentem, qui preces filiorum suorum propltius semper 
audit, et ei dicamus: Adiuva nos, Deus, salutdris noster. 

Domine, Pater universi, qui nos ad princlpium huius 
diei pervenire fecisti, 

in laudem gloriae tuae fac nos hodie cum Christo 
vlvere. 

Fidem, spem et caritatem, quas cordibus nostris 
infudisti, 

in nobis semper manere concede. 

Infirmitatem nostram respice, et in adiutorium no- 
strum veni, 

quia sine te nihil possumus facere. 

Qui nos hodie ad tuum servitium vocas, 
erga fratres, multiformis gratiae tuae fac nos mi- 
nistros. 

Pater noster, ab omnibus clara voce dicendum. 
Oratio 

Omnlpotens sempiterne Deus, qui sanctorum mar- 
tyrum confessionibus Ecclesiae tuae sacrum corpus 
exornas, 

concede, quaesumus, ut hodierna gloria passionis, sicut 
beato Ignatio magnificentiam tribuit sempiternam, 

ita nobis perpetuum munimen operetur. 
Per Dominum. 

Si Officium celebratur cum populo, sacerdos populum 
benedicit more consueto. 

In recitatione a solo: 

y. Benedicamus Domino. 
Deo gratias. 



AD HORAM MEDIAM 

INTR0DUCTI0 

y. Deus, in adiutorium. Gloria Patri. Alleluia. 

HYMNUS 

Eligendus iuxta tempus quo Officium celebratur. 

Ad Tertiam 

Certum tenentes ordinem, 
pio poscamus pectore 
hora diei tertia 
trinae virtutis gloriam, 

Ut simus habitaculum 
illi Sancto Spiritui, 
qui quondam in Apostolis 
hac hora distributus est. 

Hoc gradiente ordine, 
ornavit cunctos splendide 
regni caelestis conditor 
aeternae vitae praemiis. 

Deo Patri sit gloria 
eiusque soli Fllio 
cum Spiritu Paraclito, 
nunc et per omne saeculum. 

Ad Sextam 

Dicamus laudes Domino 
fervente prompti spiritu; 
hora voluta sexies 
nos ad orandum provocat; 

In hac enim fidelibus 
verae salutis gloria 
beati Agni hostia 
crucis virtute redditur. 

Cuius luce clarissima 
tenebricat meridies, 
sumamus toto pectore 
tanti splendoris gratiam. 

Deo Patri sit gloria 
eiusque soli Fllio 
cum Spiritu Paraclito, 
nunc et per omne saeculum. 

Ad Nonam 

Ternis horarum terminis 
volutis iam in Domino, 
trinum perfecte et unicum 
ipsum devoti psallimus. 

Sacrum Dei mysterium 
puro tenentes pectore, 
Petri magistri regula 
signo salutis prodita, 

Et nos psallamus spiritu, 
haerentes sic Apostolis, 
ut plantas adhuc debiles 
Christi virtute dlrigant. 

Deo Patri sit gloria 
eiusque soli Filio 
cum Splritu Paraclito, 
nunc et per omne sseculum. 



PSALMODIA 

1 Psalmus 118 Ain 

Ant. Magnificate Dominum mecum; et extollamus 
nomen eius simul. 

Exercui ius et iustitiam: * 
noli me tradere opprimentibus me. 
Sponde pro servo tuo in bonum, * 

ne opprimant me superbi. 
Oculi mei deficiunt desiderio auxilii tui, * 

et iusti eloquii tui. 
Fac cum servo tuo secundum bonitatem tuam, * 

et statiita tua doce me. 
Servus tuus sum ego, mstrue me, * 

ut cognoscam praescripta tua. 
Tempus agendi est Domino: * 

violaverunt legem tuam. 
Ideo dlligo mandata tua, * 

plus quam aurum et obryzum. 
Ideo omnia pra^cepta tua elegi mihi; * 
omnem viam falsam odio habeo. 

Psalmus 33 1 



De timore Dei eiusque praemio 



Gustastis quoniam dulcis est Dominus (1 Petr 2, 3-4) 

Benedlcam Domino omni tempore; * 
semper laus eius in ore meo. 
In Domino glorietur anima mea: * 

audiant humiles, et laetentur. 
Magnificate Dominum mecum; * 

et extollamus nomen eius simul. 
Quaesivi Dominum, et exaudfvit me; * 

et ex omnibus timoribus meis eripuit me. 
Aspicite ad eum, ut exhilaremini, * 

et facies vestrae ne erubescant. 
Ecce miser clamavit et Dominus audivit, * 

et ex omnibus angustiis eius salvavit eum. 
Castra ponit angelus Domini * 

circa timentes eum, et eripit eos. 
Gustate et videte, quam bonus sit Dominus; * 

beatus vir qui confugit ad eum. 
Timete Dominum, sancti eius, * 

quia non est inopia timentibus eum. 
Potentes facti sunt pauperes et esurierunt; * 

quaerentes autem Dominum nullo bono carebunt. 



timorem Domini docebo vos. 
Quis est homo qui dlligit vitam, * 

deslderat dies, ut bonis fruatur? 
Cohibe linguam tuam a malo, * 
et labia tua a verbis dolosis. 
Recede a malo et fac bonum; * 
quaere pacem et sectare eam. 
Oculi Domini respiciunt iustos, * 

et aures eius clamorem eorum. 
Vultus Domini aversatur facientes mala, * 

ut deleat de terra memoriam eorum. 
Clamaverunt iusti, et Dominus exaudlvit eos; * 
et ex omnibus angustiis eorum eripuit eos. 



3 



Psalmus 33 2 




enite, fllii, audite me; * 

Prope est Dominus contritis corde, * 

et confractos spiritu salvat. 
Multa sunt mala iusti; * 

sed ex omnibus eripit eum Dominus. 
Custodit omnia ossa eius: * 

non confringetur ne unum quidem. 
In mortem agit Impium malitia, * 

et qui oderunt iustum punientur. 
Dominus liberat animas servorum suorum, * 

neque punietur, quicumque confugerit ad eum. 

Ant. Magnificate Dominum mecum; et extollamus 
nomen eius simul. 

CONCLUSIO 

Eligenda iuxta tempus, quo Officium persolvitur. 
Ad Tertiam 

Lectio brevis 1 Sam 15, 22 

Numquid vult Dominus holocausta et victimas, et 
non potius ut obediatur voci Domini? Melior est 
enim obedientia quam victimae, et auscultare magis 
quam offerre adipem arietum. 

y. Adiutor meus esto, ne derelinquas me. 
Neque despicias me, Deus salutaris meus. 

Oremus Oratio 

Sensibus nostris, quaesumus, Domine, lumen sanctum 
tuum benignus infunde, 
ut sibi sincera semper simus mente devoti, 
cuius sapientia creati sumus, et providentia gubernamur. 
Per Christum. 



Ad Sextam 

Lectio brevis Os 6, 6 

Misericordiam volui et non sacrificium: et scien- 
tiam Dei plus quam holocausta. 

y. Ab occultis meis munda me, Domine. 
^j. Et ab alienis parce servo tuo. 



S. Ignatii Antiocheni, Ep. et Mart. 



41 



Oremus Oratio 

Exaudi nos, Domine, et praesta pacem quam a te 
petimus, consummatam, 
ut, cunctis diebus vitae nostrae tibi vacantes, 
beata Maria Virgine intercedente, ad te securi per- 

venlre mereamur. 
Per Christum. 

Ad Nonam 

Lectio brevis Mich 6,8 

Indicabo tibi, o homo, quid sit bonum, et quid D6- 
minus requirat a te: utique facere iudlcium et 
diligere misericordiam, et sollicitum ambulare cum 
Deo tuo. 

y. Dominus regit me, et nihil mihi deerit. 
1$. In loco pascuae me collocavit. 

Oremus Oratio 

Cunctas, Domine, semper a nobis iniquitates repelle 
propltius 

ut ad viam salutis aeternae secura mente curramus. 
Per Christum. 

Benedicamus Domino. 
T< Deo gratias. 

AD VESPERAS 

INTRODUCTIO 

y. Deus in adiutorium. Gloria Patri. Alleluia. 

HYMNUS 

Vel de Sancto 

eus, tuorum mllitum 
sors et corona, praemium, 
laudes canentes martyris 
absolve nexu crlminis. 

Hic testis ore protulit 
quod cordis arca credidit, 
Christum sequendo repperit 
effusione sanguinis. 



D 



Vesperae huius diei sunt I Vesperae festi Praesentationis 
Domini; attamen hic proponuntur Vesperae de Sancto, ut integra 
habeatur ordinatio Officii de memoria Sanctorum. 



42 



Die 1 februarii 



Hic nempe mundi gaudia 
et blandimenta noxia 
caduca rite deputans, 
pervenit ad caelestia. 

Pcenas cucurrit fortiter 
et sustulit viriliter; 
pro te refundens sanguinem, 
aeterna dona possidet. 

Ob hoc precatu supplici 
te poscimus, piissime, 
in hoc triumpho martyris 
dimitte noxam servulis, 

Ut partem eius muneris 
haereditemur congrui, 
laetemur in perpetuum 
iuncti polorum atriis. 



erum, Deus, fons omnium, 



totius orbis ambitum 
censu replesti munerum, 

Ac mole tanta condita 
dulcem quietem dlceris 
sumpsisse, quo laboribus 
et nos levemur gratius: 

Concede nunc mortalibus 
deflere vitae crimina, 
instare iam virtutibus 
et munerari prosperis, 

Ut cum tremendi iudicis 
horror supremus cceperit, 
laetemur omnes Invicem 
pacis repleti munere. 

Praesta, Pater piissime, 
Patrique compar Unice, 
cum Spiritu Paraclito 
regnans per omne saeculum. 



Vel de feria 




rebus actis omnibus, 

PSALMODIA 

1 Psalmus 121 

Salutatio Urbis sanctae 

Accessistis ad Sion montem et civitatem Dei viventis, 
Ierusalem cailestem (Hebr 12, 22) 

Ant. Propter fratres meos et sodales meos loquar: 
Pax in te. 

Laetatus sum, quia dixerunt mihi: * 
« In domum Domini ibimus ». 
Iam consistunt pedes nostri * 

in portis tuis, Ierusalem, 
Ierusalem quse aedificata est ut civitas, * 

in se compacta tota. 
Illuc ascendunt tribus, tribus Domini, * 
secundum legem Israel, 
ad celebrandum nomen Domini. 
Illic positae sunt sedes iudicii, * 

sedes domus David. 
Rogate quae ad pacem sunt Ierusalem, * 

securi sint qui dlligunt te! 
Sit pax in mcenibus tuis, * 
securitas in palatiis tuis! 
Propter fratres meos et sodales meos * 

loquar: Pax in te! 
Propter domum Domini Dei nostri * 
precabor bona tibi. 

Ant. Propter fratres meos et sodales meos loquar: 
Pax in te. 

2 Psalmus 129 

Deprecatio paenitentis, qui confidit in Deum 

Ipse salvum faciet populum a peccatis eorum (Mt 1, 22) 

Ant. Spero in Dominum, sperat anima mea in 
verbum eius. 

De profundis clamo ad te, Domine, * 
Domine, audi vocem meam! 
Fiant aures tuae intentae * 

ad vocem obsecrationis meae. 

Si delictorum memoriam servaveris, Domine, * 

Domine, quis sustinebit? 
Sed penes te est peccatorum venia, * 

ut cum reverentia serviatur tibi. 
Spero in Dominum, * 

sperat anima mea in verbum eius; 
Exspectat anima mea Dominum, * 

magis quam custodes auroram. 
Magis quam custodes auroram, * 

exspectet Israel Dominum, 
Quia penes Dominum misericordia * 

et copiosa penes eum redemptio: 
Et ipse redimet Israel * 

ex omnibus iniquitatibus eius. 

Ant. Spero in Dominum, sperat anima mea in ver- 
bum eius. 



3 Canticum ex Novo Testamento 

Phil 2, 6-1 1 

Ant. Humiliavit semetipsum Dominus Iesus, prop- 
ter quod et Deus exaltavit illum in ssecula. 

Christus Iesus, cum in forma Dei esset * 
non rapinam arbitratus est esse se aequalem Deo. 
Sed semetipsum exinanivit * 

formam servi accipiens. 
In similitudinem hominum factus * 

et habitu inventus ut homo. 
Humiliavit semetipsum 

factus obediens usque ad mortem * 
mortem autem crucis. 
Propter quod et Deus exaltavit eum et dedit illi nomen * 

quod est super omne nomen. 
Ut in nomine Iesu omne genu flectatur * 
caelestium, terrestrium et infernorum. 
Et omnis lingua confiteatur 

quia Dominus Iesus Christus * 
in gloria est Dei Patris. 

Ant. Humiliavit semetlpsum Dominus Iesus, prop- 
ter quod et Deus exaltavit illum in ssecula. 

LECTIO BREVIOR 

Loco huius lectionis brevis, fieri potest lectio longior 
pro opportunitate celebrationis sive cum populo sive sine 
populo, eligenda e lectionibus quae statuuntur pro Missa 
aut pro Officio lectionis. 

Vel de Sancto 1 Petr 4, 13 

Carissimi: communicantes Christi passionibus gau- 
dete, ut et in revelatione gloriae eius gaudeatis 
exsultantes. Si exprobramini in nomine Christi, beati 
eritis; quoniam quod est honoris, gloriae et virtutis Dei, 
et qui est eius Spiritus super vos requiescit. 

Responsorium breve 

Posuisti, Domine, super caput eius. Posuisti. 
y. Coronam de lapide pretioso. uper. 
Gloria Patri. osulsti. 

Vel de feria 2 Petr 1, 19-20 

Habemus firmiorem propheticum sermonem, cui 
benefacitis attendentes, quasi lucernae lucenti in 
caliginoso loco, donec dies elucescat et liicifer oriatur 
in cordibus vestris. Hoc primum intelligentes quod 
omnis prophetia Scripturae propria interpretatione non 
fit; non enim voluntate humana allata est aliquando 
prophetla, sed Spiritu Sancto inspirati locuti sunt 
sancti Dei homines. 

Responsorium breve 

Benedlcam Dominum In omni tempore. Be- 
nedicam. 

y. Semper laus eius in ore meo. n omni. 
Gloria Patri. enedicam Dominum. 

CANTICUM B. MARLE VIRG. Luc 1, 46-55 

Ant. Non est in me r ignis materiae amans, sed 
vivens et loquens aqua mihi interius dicens: Veni ad 
Patrem. 

(Ex Epist. S. Ignatii) 

Magmficat * 
anima mea Dominum; 
Et exsultavit spiritus meus * 

in Deo salvatore meo, 
Quia respexit humilitatem ancillae suae: * 
ecce enim ex hoc beatam me dicent 
omnes generationes, 
Quia fecit mihi magna qui potens est, * 

et sanctum nomen eius, 
Et misericordia eius a progenie in progenies * 

timentibus eum. 
Fecit potentiam bracchio suo; * 

dispersit superbos mente cordis sui. 
Deposuit potentes de sede, * 

et exaltavit humiles. 
Esurientes implevit bonis, * 
et divites dimisit inanes. 
Suscepit Israel, servum suum, * 
recordatus misericordiae suae, 
Sicut locutus est ad patres nostros, * 
erga Abraham et semen eius in saecula. 

Ant. Non est in me ignis materiae amans, sed vivens 
et loquens aqua mihi interius dicens: Veni ad Patrem. 



PRECES CONCLUSIV^ 

y. Dominus vobiscum vel Domine, exaudi. 

Cf. Rubricam p. 35. 

Oremus, fratres carissimi, Deum Patrem omnipo- 
tentem, qui preces filiorum suorum propltius semper 
audit, et ei dicamus: Memento nostri, Domine. 

Deus, illuminator noster, Ecclesiam tuam illustra 
lumine tuo, 

ut gentibus praedicet magnum pietatis sacramentum, 
manifestatum in carne. 

Sacerdotes et ministros Ecclesiae tuae serva, 
ut cum aliis praedicaverint, fideles in tuo servitio 
inveniantur. 

Qui pacem mundo praestitisti per sanguinem crucis 
Filii tui, 

peccatum discordiae, et belli flagellum averte. 

Fratres nostros defunctos benlgne accipias in ci- 
vitatem sanctam, 

in qua eris omnia in omnibus. 

Pater noster, ab omnibus clara voce dicendum. 



Omnlpotens sempiterne Deus, qui sanctorum mar- 
tyrum confessionibus Ecclesiae tuse sacrum corpus 
exornas, 

concede, qusesumus, ut hodierna gloria passionis, sicut 
beato Ignatio magnificentiam tribuit sempiternam, 

ita nobis perpetuum munlmen operetur. 
Per Dominum. 

Si Officium celebratur cum populo, sacerdos populum 
benedicit more consueto. 

In recitatione a solo: 

y. Benedicamus Domino. 

Ij!. Deo gratias. 



DISCUSSIO CONSCIENTI^E 

Fieri potest discussio conscientiae, quae concluditur 
actu paenitentiali. 

/^l onfiteor Deo omnipotenti et vobis, fratres, 



cogitatione verbo, opere et omissione 

et percutientes sibi pectus, dicunt: 
mea culpa, mea culpa, mea maxima culpa. 

deinde prosequuntur: 
Ideo precor beatam Mariam semper Vlrginem, 
omnes Angelos et Sanctos, 
et vos, fratres, orare pro me 
ad Dominum Deum nostrum. 



Oratio 



AD COMPLETORIUM 

Misereatur nostri, omnlpotens Deus, 
et, dimissis peccatis nostris, 
perducat nos, ad vitam aeternam. 

Amen. 



INTRODUCTIO 

y. Deus, in adiutorium. Gloria Patri. Alleluia. 



HYMNUS 

Te lucis ante terminum, 
rerum creator, poscimus, 
ut solita clementia 
sis praesul ad custodiam. 

Te corda nostra somnient, 
te per soporem sentiant, 
tuamque semper gloriam 
vicina luce concinant. 

Vitam salubrem trlbue, 
nostrum calorem refice, 
tsetram noctis callginem 
claritas tua illuminet. 

Prsesta, Pater omnipotens, 
per Iesum Christum Dominum, 
qui tecum in perpetuum 
regnat cum Sancto Splritu. 



PSALMODIA 

1 Psalmus 120 

De Deo custode fidelium 

Non esurient neque sitient amplius, 
nec cadet super illos sol neque ullus cestus (Apoc 7, 11) 

Ant. Auxllium meum a Domino, qui fecit caelum 
et terram. 

Attollo oculos meos in montes: * 
unde veniet auxilium mihi? 
Auxilium meum a Domino, * 
qui fecit caelum et terram. 
Non sinet nutare pedem tuum, * 

non dormitabit qui custodit te. 
Ecce non dormitabit neque dormiet, * 

qui custodit Israel. 
Dominus custodit te, * 

Dominus protectio tua a latere dextro tuo. 
Per diem sol non feriet te, * 
neque luna per noctem. 
Dominus custodiet te ab omni malo: * 

custodiet animam tuam. 
Dominus custodiet exitum tuum 
et introitum tuum, * 
et nunc et usque in sseculum. 

Ant. Auxllium meum a Domino, qui fecit caelum 
et terram. 



2 Psalmus 122 

Fiducia in Deum 

Duo cceci ... clamaverunt: Domine, miserere nostri, 
fili David (Mt 20, 30) 

Ant. Qui habitas in caelis, miserere nobis. 

Ad te attollo oculos meos, * 
qui habitas in caelis. 
Ecce sicut oculi servorum * 

ad manus dominorum suorum, 
Sicut oculi anclllae * 

ad manus dominae suae: 
Ita oculi nostri ad Dominum Deum nostrum, * 

donec misereatur nostri. 
Miserere nostri, Domine, miserere nostri, * 

quia multum satiati sumus despectione; 
Multum satiata est anima nostra * 

irrisione abundantium, despectione superborum. 

Ant. Qui habitas in caelis, * miserere nobis. 

LECTIO BREVIS 



Is 30, 15. 18 



Haec dicit Dominus Deus: In silentio et in spe erit 
fortitudo vestra. Exspectat Dominus ut miserea- 
tur vestri; beati omnes qui exspectant eum. 

Responsorium breve 

IJi. In manus tuas, Domine, Commendo splritum 
meum. In manus. 

y. Redemisti nos, Domine, Deus veritatis. Com- 
mendo. 

Gloria Patri. In manus. 

y . Custodi nos ; Domine, ut pupillam oculi. 
I^. Sub umbra alarum tuarum protege nos. 

CANTICUM SIMEONIS Luc 2, 29-32 

Ant. Salva nos, Domine, vigilantes, custodi nos 
dormientes; ut vigilemus cum Christo, et requiescamus 
in pace. 

\T unc dimittis servum tuum, Domine, * 



Ly secundum verbum tuum in pace, 
Quia viderunt oculi mei * 

salutem tuam, 
Quam parasti * 

ante faciem omnium populorum, 
Lumen ad revelationem gentium * 
et gloriam plebis tuae Israel. 

Ant. Salva nos, Domine, vigilantes, custodi nos dor- 
mientes; ut vigilemus cum Christo, et requiescamus 
in pace. 

CONCLUSIO 

y. Dominus vobiscum vel Domine, exaudi. 
Oremus Oratio 



diei noctlsque iteratione discernis, 
visita nos, qusesumus, hac nocte praesenti, 
ut, diliiculo surgentes, 

de resurrectione Christi tui gaudere valeamus. 
Per Christum. 





temporibus cedant, 

Benedictio 

Benedicat et custodiat nos omnipotens et misericors 
Dominus, Pater, et Filius, et Spiritus Sanctus. 
Amen. 



Et dicitur immediate una ex antiphonis finalibus B. Ma- 
riae Virginis. 

Alma Redemptoris Mater, quae pervia cseli 
Porta manes, et stella maris, succurre cadenti, 
Surgere qui curat, populo: tu quae genuisti, 
Natura mirante, tuum sanctum Genitorem, 
Virgo prius ac posterius, Gabrielis ab ore 
Sumens illud Ave, peccatorum miserere. 

y. Post partum, Virgo, inviolata permansisti. 
I^. Dei Genetrix, intercede pro nobis. 

Oremus Oratio 

Deus, qui salutis aeternae beatae Mariae virginitate 
fecunda, humano generi praemia praestitisti: tri- 
bue, quaesumus; ut ipsam pro nobis intercedere sen- 
tiamus, per quam meruimus auctorem vitae suscipere, 
Dominum nostrum Iesum Christum, Filium tuum. 

1$. Amen. 

Postea subiungitur: 

y. Divlnum auxilium maneat semper nobiscum. 
^j. Amen. 



Die 3 februarii 
Feria II hebdomadae IV « per annum » 



AD OFFICIUM LECTIONIS 

INTRODUCTIO HOR^ 

y. Deus, in adiutorium. Gloria Patri. Alleluia. 

Nisi praemittenda sit introductio totius Officii, p. 19. 



HYMNUS 

mane 

Somno refectis artubus, 
spreto cubili, surgimus: 
nobis, Pater, canentibus 
adesse te deposcimus. 

Te lingua primum concinat, 
te mentis ardor ambiat, 
ut actuum sequentium 
tu, sancte, sis exordium. 

Cedant tenebrae lumini 
et nox diiirno sideri, 
ut culpa, quam nox mtulit, 
lucis labescat munere. 

Precamur iidem supplices 
noxas ut omnes amputes, 
et ore te canentium 
lauderis in perpetuum. 

Praesta, Pater piissime, 
Patrlque compar Unice, 
cum Splritu Paraclito 
regnans per omne sseculum. 

in die 



Pater, Fili, Paraclite, 
mala vitae praeteritae 
dimitte nobis, quaesumus, 
nam sine te nil possumus. 

Peccando nos polluimus; 
ut expies deposcimus, 
ne tuum domicilium 
sit umquam cibus ignium. 

Trinitas ineffabilis, 
et lux inaccessibilis, 
ure per ignem geminum 
nostrarum sordes mentium. 

Verum lumen ac splendidum, 
cor tepens redde fervidum, 
caecas mentes illuminans 
et mortis umbras terminans. 

Tibi virtus et gloria, 
laus, decus et potentia, 
qui tua nobis gratia 
concedas vita3 gaiidia. 



^Enigma prosperitatis impiorum 



Beati qui lugent, quoniam ipsi consolabuntur (Mt 5, 5) 
Ant. Quam bonus est Deus eis qui puro sunt corde. 



uam bonus rectis est Deus, * 

Dominus eis qui puro sunt corde! 



Mei autem fere nutarunt pedes, * 

pene lapsi sunt gressus mei, 
Quia Impiis invidebam, * 

prosperitatem peccatorum observans. 
Nulla enim sunt iis tormenta, * 

sanum et pingue est corpus eorum. 
In aerumnis mortalium non versantur, * 

et cum hommibus non flagellantur. 



PSALMODIA 



1 



Psalmus 72 

Ideo cingit eos, ut torquis, superbia, * 

et violentia, ut vestis, operit eos. 
Prodit ex crasso iniquitas eorum, * 

eriimpunt figmenta mentis. 
Irrident et loquuntur maligne, * 

oppressionem ex alto mmantur. 
Aggrediuntur caelum ore suo, * 

et lingua eorum perstringit terram. 
Ideo populus meus se convertit ad eos, * 

et aquas abundantes sorbent sibi. 
Et dicunt: « Quomodo scit Deus, * 

et estne cognitio in Altissimo? » 
Ecce tales sunt peccatores * 

et, semper tranqullli, potentiam augent. 

Ant. Quam bonus est Deus eis qui puro sunt corde. 



2 Psalmus 72 2 

Ant. Mundum servavi cor meum, et lavi in inno- 
centia manus meas. 

Ergone frustra mundum servavi cor meum, * 
et lavi in innocentia manus meas? 
Nam flagella patior omni tempore, * 

et castigationem cotidie. 
Si cogitarem: Loquar ut illi, * 

genus filiorum tuorum deseruissem. 
Meditabar ergo, ut cognoscerem hoc; * 

sed laboriosum visum est mihi, 
Donec intravi in sancta Dei, * 

et attendi fini illorum. 
Vere in via lubrica collocas eos, * 

praecipitas eos in rumas. 
Quomodo corruerunt momento, * 

desierunt, absumpti sunt magno terrore! 
Sicut somnium, cum quis evigilat, Domine, * 

ita, cum surrexeris, spernes figmentum eorum. 

Ant. Mundum servavi cor meum, et lavi in inno- 
centia manus meas. 

Ant. Mihi bonum est ponere in Domino Deo refu- 
gium meum. 

Quando exasperabatur mens mea, * 
et cor meum pungebatur, 
Ego inslpiens eram neque intellegebam: * 

ut iumentum fui coram te. 
Ego autem semper tecum ero; * 

apprehendisti liianum dexteram meam; 
Consilio tuo deduces me, * 

et in gloriam tandem susclpies me. 
Quis praeter te mihi est in caelo? * 

et, si tecum sum, non delectat me terra. 
Deficit caro mea et cor meum, * 

Petra cordis mei et pars mea Deus in aeternum. 
Ecce enim, qui recedunt a te, peribunt, * 

perdis omnes qui fornicantur abs te. 
Mihi autem bonum est prope Deum esse, * 
ponere in Domino Deo refugium meum. 
Enarrabo omnia opera tua * 
in portis filiae Sion. 

Ant. Mihi bonum est ponere in Domino Deo refu- 
gium meum. 

y. In via testimoniorum tuorum delectatus sum. 
R. Sicut in omnibus divltiis. 

LECTIONES 

Prima lectio 

De Eplstola ad Romanos. 12, i-2l 

Vita nova in cultu spirituali 

Obsecro vos, fratres, per misericordiam Dei, ut exhi- 
beatis corpora vestra hostiam viventem, sanctam, 
Deo placentem, rationabile obsequium vestrum. Et no- 
llte conformari huic saeculo, sed reformamini in novi- 
tate sensus vestri, ut probetis quae sit voluntas Dei 
bona et beneplacens et perfecta. Dico enim per gra- 
tiam quae data est mihi omnibus qui sunt inter vos: 
non plus sapere quam oportet sapere, sed sapere ad 
sobrietatem, et unicuique sicut Deus divisit mensuram 

fidei. Sicut enim in uno corpore multa membra habe- 
mus; omnia autem membra non eundem actum ha- 
bent. Ita multi unum corpus sumus in Christo, smguli 
autem alter alterius membra. Habentes autem dona- 
tiones secundum gratiam quae data est nobis differen- 
tes, sive prophetiam secundum rationem fldei, sive 
ministerium in ministrando, sive qui docet in doctrina; 
qui exhortatur in exhortando, qui tribuit in simplici- 
tate, qui praeest in sollicitudine, qui miseretur in hi- 
laritate. 

Dilectio sine simulatione, odientes malum, adhae- 
rentes bono, caritate fraternitatis invicem diligentes, 
honore Invicem praevenientes, sollicitudine non pigri, 
spiritu ferventes, Domino servientes, spe gaudentes, in 
tribulatione patientes, orationi instantes, necessitatibus 
sanctorum communicantes, hospitalitatem sectantes. 
Benedlcite persequentibus vos; benedicite et nolite 
maledicere. Gaudere cum gaudentibus, flere cum flen- 
tibus, idlpsum mvicem sentientes; non alta sapientes, 
sed humllibus consentientes. Nolite esse prudentes 
apud vosmetlpsos. Nulli malum pro malo reddentes; 
providentes bona non tantum coram Deo, sed etiam 
coram omnibus hominibus. Si fleri potest, quod ex 
vobis est, cum omnibus hominibus pacem habentes; 
non vosmetlpsos defendentes carissimi, sed date locum 
irae. Scriptum est enim: Mihi vindicta, ego retribuam, 
dicit Dominus. Sed si esurierit inimlcus tuus, ciba 
illum; si sitit, potum da illi: hoc enim faciens carbo- 
nes ignis congeres super caput eius. Noli vinci a malo, 
sed vince in bono malum. 

Responsorium Rm 12, 2; Eph 4, 23. 24 

Reformamini in novitate splritus vestri, Ut pro- 
betis quae sit voluntas Dei bona, et beneplacens et 
perfecta. 

y. Renovamini splritu mentis vestrae, et induite 
novum hominem. Ut probetis. 

Lectio altera 
Augustinus, De Civitate Dei, X, 6; CC 47, 278-279 

Hoc est sacrifLcium Christianorum: 
multi unum corpus in Christo 

Obsecro itaque Vos, fratres, per miseratidnem Dei, 
ut exhibedtis cdrpora vestra hostiam vivam, sanc- 
tam, Deo placentem, rationdbile obsequium vestrum. 
Si ergo corpus, quo inferiore tamquam famulo vel 
tamquam instrumento utitur anima, cum eius bonus 
et rectus usus ad Deum refertur, sacrificium est: 
quanto magis anima ipsa cum se refert ad Deum, ut 
igne amoris eius accensa formam concupiscentiae sae- 
cularis amittat eique tamquam incommutabili formae 
siibdita reformetur, hinc ei placens, quod ex eius pul- 
chritudine acceperit, fit sacriflcium! Quod idem apo- 
stolus consequenter adiungens: Et nolite, inquit, con- 
formdri huic sceculo; sed reformdmini in novitdte men- 
tis vestrce ad probdndum vos quce sit voluntas Dei, 
quod bonum et bene pldcitum et perfectum. 

Cum Igitur vera sacriflcia opera sint misericordiae 
sive in nos ipsos sive in proximos, quae referuntur ad 
Deum; opera vero misericordiae non ob aliud fiant, 
nisi ut a miseria liberemur ac per hoc ut beati simus 
(quod non fit nisi bono illo, de quo dictum est: Mihi 
autem adhcerere Deo bonum est)\ profecto efficitur, 
ut tota ipsa redempta civitas, hoc est congregatio so- 
cietasque sanctorum, universale sacrificium offeratur 
Deo per sacerdotem magnum, qui etiam se ipsum 
obtulit in passione pro nobis, ut tanti capitis corpus 
essemus, secundum formam servi. Hanc enim obtulit, 
in hac oblatus est, quia secundum hanc mediator est, 
in hac sacerdos, in hac sacrificium est. 

Cum Itaque nos hortatus esset apostolus, ut exhi- 
beamus corpora nostra hostiam vivam, sanctam, Deo 
placentem, rationabile obsequium nostrum, et non con- 
formemur huic saeculo, sed reformemur in novitate 
mentis nostrae: ad probandum quae sit voluntas Dei, 
quod bonum et bene placitum et perfectum, quod to- 
tum sacriflcium nos ipsi sumus: Dico enim, inquit, 
per grdtiam Dei, quce data est mihi, omnibus, qui sunt 
in vobis, non plus sdpere, quam oportet sdpere, sed 
sdpere ad temperdntiam; sicut unicuique Deus partitus 

est mensuram fidei. Sicut enim in uno cdrpore multa 
membra habemus, omnia autem membra non eosdem 
actus habent: ita multi unum corpus sumus in Christo; 
singuli autem alter alterius membra, habentes dona 
diversa secundum grdtiam, quai data est nobis. Hoc est 
sacrificium Christianorum: multi unum corpus in Chri- 
sto. Quod etiam sacramento altaris fidelibus noto fre- 
quentat ecclesia, ubi ei demonstratur, quod in ea re, 
quam offert, ipsa offeratur. 

Responsorium 

I£. Lsetatus sum in his quae dicta sunt mihi: * In 
domum Domini ibimus. 

y. Omnes isti congregati sunt, venerunt tibi, Ieru- 
salem, fflii tui de longe venient, et filiae tuae de latere 
surgent. In domum. 



CONCLUSIO 

y. Dominus vobiscum vel Domine, exaudi. 

Oremus. Oratio 

Deus, qui nos in tantis periculis constitutos, pro 
humana scis fragilitate non posse subslstere, da 
nobis salutem mentis et corporis, ut ea quae pro pec- 
catis nostris patimur, te adiuvante vincamus. 
Per Dominum. 

y. Benedicamus Domino. 
Deo gratias. 

AD LAUDES 

INTRODUCTIO UORJE 

y. Deus, in adiutorium. Gloria Patri. Alleluia. 

Nisi praemittenda sit introductio totius Officii, p. 19. 

HYMNUS 

Splendor paternae gloriae, 
de luce lucem proferens, 
lux lucis et fons luminis, 
diem dies illuminans, 

Verusque sol, illabere 
micans nitore perpeti, 
iubarque Sancti Spiritus 
infunde nostris sensibus. 

Votis vocemus et Patrem 
Patrem perennis gloriae, 
Patrem potentis gratiae, 
culpam releget lubricam.. 

Informet actus strenuos, 
dentem retundat Invidi, 
casus secundet asperos, 
donet gerendi gratiam. 

Mentem gubernet et regat 
casto, fideli corpore; 
fides calore ferveat, 
fraudis venena nesciat. 

Christusque nobis sit cibus, 
potusque noster sit fides; 
laeti bibamus sobriam 
ebrietatem Spiritus. 

Laetus dies hic transeat; 
pudor sit ut diluculum, 
fides velut meridies, 
crespusculum mens nesciat. 

Aurora cursus provehit; 
Aurora totus prodeat, 
in Patre totus Filius 
et totus in Verbo Pater. 

Amen. 

PSALMODIA 

1. Psalmus matutinalis 

Psalmus 89 

De Deo aeterno, refugio hominis in brevitate vitae 

Unus dies apud Dominum sicut mille anni, 
et mille anni sicut unus dies (2 Petr 3, 8) 

Ant. Domine, refugium factus es nobis. 

Domine, tu fulsti refugium nobis * 
a generatione in generationem. 
Priusquam montes gignerentur 
et nasceretur terra et orbis, * 
et ab aeterno in seternum tu es, Deus. 
Reverti iubes mortales in pulverem, 

et dicis: « Revertimini, filii hominum ». 
Nam mille anni in oculis tuis 

tamquam dies hesternus sunt qui transivit, * 
et tamquam vigilia nocturna. 
Abripis eos: fiunt ut somnium matutinum, * 

ut herba virescens: 
Mane floret et viret, * 

vespere succiditur et arescit. 
Vere consumpti sumus ira tua, * 
et indignatione tua conturbati. 
Posuisti culpas nostras in conspectu tuo, * 

peccata nostra occulta in lumine vultus tui. 
Nam omnes dies nostri transierunt in ira tua; * 

finfvimus annos nostros ut suspfrium. 
Summa annorum nostrorum 
sunt septuagmta anni, * 
et, si validi sumus, octoginta; 
Et plerlque eorum sunt labor et vanitas: * 

nam cito transeunt et nos avolamus.-. 
Quis perpendit potentiam irae tuae, * 

et pro debito tibi timore indignationem tuam? 
Dinumerare nos doce dies nostros, * 

ut perveniamus ad sapientiam cordis. 
Revertere, Domine, — quousque? * 
et propitius esto servis tuis. 

Satia nos cito misericordia tua, * 

ut exsultemus et laetemur cunctis diebus nostris. 
Laetifica nos pro diebus quibus nos afflixisti, * 

pro annis quibus vldimus mala. 
Appareat servis tuis opus tuum, * 

et gloria tua filiis eorum; 
Et bonitas Domini Dei nostri sit super nos, 

et opus manuum nostrarum secunda nobis, * 

et opus manuum nostrarum secunda. 

Ant. Domine, refugium factus es nobis. 

2 Canticum ex Vetere Testamento 

Is 42, 10-16 

Ant. Ponent Domino gloriam, et laudem eius in 
msulis nuntiabunt. 

/^l antate Domino canticum novum, * 



laus eius ab extremis terrae. 
Qui descenditis in mare, et plenitudo eius, * 

msulae et habitatores earum. 
Sublevetur desertum et civitates eius, * 

in domibus habitabit Cedar: 
Laudate, habitatores petrae, * 

de vertice montium clamabunt. 
Ponent Domino gloriam, * 

et laudem eius in insulis nuntiabunt. 
Dominus sicut fortis egredietur, * 

sicut vir praeliator suscitabit zelum. 
Vociferabitur et clamabit: * 

super inimlcos suos confortabitur. 
Tacui semper, sllui, patiens fui, * 

sicut parturiens loquar: 
Dissipabo et absorbebo simul, 

desertos faciam montes et colles, * 
et omne gramen eorum exsiccabo: 
Et ponam flumina in insulas, * 

et stagna arefaciam. 
Et ducam caecos in viam, quam nesciunt, * 

et in semitis, quas ignoraverunt, ambulare eos faciam 
Ponam tenebras coram eis in lucem, * 
et prava in directa. 

Ant. Ponent Domino gloriam, et laudem eius in m- 
sulis nuntiabunt. 

3. Psalmus laudativus 



Psalmus 145 



Hymnus de creatore, adiutore et rege aeterno 

Laudamus Dominum in vita nostra, 
id est in moribus nostris (Arnobius iun.) 

Ant. Laudabo Dominum in vita mea. 
auda, anima mea, Dominum; 



laudabo Dominum in vita mea: * 
psallam Deo meo quamdiu ero. 
Nollte confidere in principibus, * 

in homine, per quem non est salus. 
Cum exlerit spiritus eius, 

revertetur in terram suam; * 
tunc peribunt omnia consllia eius. 
Beatus, cuius adiutor est Deus Iacob, * 

cuius spes in Domino Deo suo, 
Qui fecit caelum et terram, * 

mare, et omnia quae in eis sunt; 
Qui servat fidem in aeternum, 
reddit ius oppressis, * 
panem dat esurientibus. 
Dominus solvit captivos, * 

Dominus aperit oculos caecorum. 
Dominus erigit curvatos, * 
Dominus diligit iustos. 
Dominus custodit peregrinos, 

puplllum et viduam sustentat, * 
viam autem peccatorum perturbat. 
Regnabit Dominus in aeternum, * 

Deus tuus, Sion, in generationem et generationem. 




Ant. Laudabo Dominum in vita mea. 

LECTIO BREVIOR Idt 8, 21b-23 

Loco huius lectionibus brevis, fieri potest lectio longior 
pro opportunitate celebrationis sive cum populo sive sine 
populo, eligenda e lectionibus quae statuuntur pro Missa 
aut pro Officio lectionis. 

Mementote quia tentati sunt patres nostri, ut pro- 
barentur si vere colerent Deum suum. Mementote 
quomodo pater noster Abraham tentatus est; et, per 
multas tribulationes probatus, Dei amicus effectus est. 
Sic Isaac, sic Iacob, sic Moyses et omnes qui placue- 
runt Deo, per multas tribulationes transierunt fideles. 

Responsorium breve 

IJj. Sana animam meam, quia peccavi tibi. Sana. 
y. Ego dixi: Domine, miserere mei. Ouia. 
' loria Patri. Sana animam. 

CANTICUM ZACHARI^E Luc 1, 68-79 

Ant. Benedlctus : Dominus, Deus Israel, quia visita- 
vit, et liberavit nos. 

Benedictus Dominus, Deus Israel, * 
quia visitavit et redemit populum suum, 
Et erexit cornu salutis nobis * 

in domo David servi sui, 
Sicut locutus est per os sanctorum, * 

qui olim fuerunt, prophetarum suorum: 
Ut liberaret nos ab inimlcis nostris, * 

et e manu omnium qui oderunt nos, 
Ut faceret misericordiam cum patribus nostris, * 

et recordaretur fcederis sui sancti: 
Iurisiurandi, quod iuravit Abrahae, patri nostro, * 

daturum se nobis, 
Ut sine timore, 

e manu inimicorum nostrorum liberati, * 
serviamus illi, 
In sanctitate et iustltia coram ipso * 

omnibus diebus nostris. 
Et tu, puer, propheta Altissimi vocaberis: ,v 
praeibis enim ante faciem Domini 
ad parandas vias eius, 

Ad dandam populo eius scientiam salutis * 

in remissione peccatorum eorum, 
Per vlscera misericordiae Dei nostri, * 

qua visitabit nos Oriens ex alto, 
Ut illuminet eos, 

qui in tenebris et in umbra mortis sedent, * 

ut dirigat pedes nostros in viam pacis. 

Ant. Benedlctus Dominus, Deus Israel, quia visita- 
vit, et liberavit nos. 

PRECES CONCLUSIV^ 

y. Dominus vobiscum vel Domine, exaudi. 

Cf. Rubricam p. 35. 

Oremus, fratres carfssimi, Deum Patrem omnipo- 
tentem, qui preces filiorum suorum propltius semper 
audit, et ei dicamus: Filios tuos, Domine, custodi. 

Dies noster, omnlpotens a^terne Deus, sanctificatus 
sit tibi, 

qui in Baptismate per Solem iustltia^ nos illuminasti. 

Sapientiam tuam seternam da nobis, 

ut nobiscum sit hodie ac nobiscum laboret. 

Dignare, Domine, die isto sine peccato nos custodire 
et superna tua gratia nos ditare. 

Auxiliator fias nobis et protector. 
Concordiam et pacem concede. 

Pater noster, ab omnibus clara voce dicendum. 
Oratio 

Deus, qui custodiendam colendamque terram homl- 
nibus commisisti, ac solis fecisti lumen eorum 
usui deservire, 
da nobis hodie in tuam gloriam et proximorum bonum 

te illustrante laborare fideliter. 
Per Dominum. 

Si Officium celebratur cum populo, sacerdos populum 
benedicit more consueto. 
In recitatione a solo: 

Benedicamus Domino. 
Deo gratias. 

AD HORAM MEDIAM 



INTRODUCTIO 

y. Deus, in adiutorium. Gloria Patri. Alleluia 

HYMNUS 

Eligendus iuxta tempus quo Officium celebratur. 

Ad Tertiam 

Nunc, Sancte, nobis Spiritus, 
unum Patri cum Fllio, 
dignare promptus ingeri 
nostro refusus pectori. 

Os, lingua, mens, sensus, vigor 
confessionem personent, 
flammescat igne caritas, 
accendat ardor proximos. 

Per te sciamus da Patrem, 
noscamus atque Filium, 
te utriusque Splritum 
credamus omni tempore. 

Ad Sextam 

Rector potens, verax Deus, 
qui temperas rerum vices, 
splendore mane mstruis 
et Ignibus merldiem. 

Exstingue flammas litium, 
aufer calorem noxium, 
confer salutem corporum 
veramque pacem cordium. 

Praesta, Pater pilssime, 
Patrique compar Unice, 
cum Splritu Paraclito 
regnans per omne sseculum. 

Ad Nonam 



Rerum, Deus, tenax vigor, 
immotus in te permanen 
lucis diurnae tempora 
successibus determinans, 

Largire clarum vespere, 
quo vita numquam decidat, 
sed praemium mortis sacrae 
perennis instet gloria. 

Praesta, Pater, pilssime, 
Patrique compar Unice, 
cum Splritu Paraelito 
regnans per omne saeculum. 



Ant. Gressus meos dlrige secundum eloquium 
tuum. 



Mirabilia sunt praescrfpta tua, * 
ldeo observat ea anima mea. 
Declaratio verborum tuorum illuminat, * 

docet inexpertos. 
Os meum aperio et attraho auram, * 

quia mandata tua desidero. 
Convertere ad me et miserere mei, * 

ut soles erga diligentes nomen tuum. 
Gressus meos dirige secundum eloquium tuum, * 

neque ulla dominetur in me nequltia. 
Llbera me ab oppressione hominum, * 

et custodiam praecepta tua. 
Serenum praebe vultum tuum servo tuo, * 

et doce me statuta tua. 
Rivi aquarum fluxerunt de oculis meis, * 
quia non custodierunt legem tuam. 



PSALMODIA 



1 



Psalmus 118 Phe 

2 Psalmus 81 

Increpatio iudicum iniustorum 

Nolite ante tempus iudicare, 
quoadusque veniat Dominus (1 Cor 4, 5) 

Deus assurgit in concilio divmo, * 
in medio deorum iudicium agit. 
« Quousque iudicabitis inlque, * 
et causse impiorum favebitis? 
Defendite oppressum et pupillum, * 

ius reddite humili et pauperi. 
Liberate oppressum et egenum: * 

de manu impiorum erlpite eum ». 
Non sapiunt neque intellegunt, 
in tenebris ambulant: * 
commoventur omnia fundamenta terrae. 
Ego dixi: « Dii estis, * 

et filii Altissimi omnes. 
Verumtamen sicut homines moriemini, * 

et sicut quivis ex principibus cadetis ». 
Surge, Deus, iudica terram, * 

quoniam tu iure possides omnes gentes. 

3 Psalmus 119 

Lamentatio contra linguas iniquas 

In tribulatione patientes, orationi instantes (Rom 12, 12) 

Ad Dominum, cum tribularer, clamavi * 
et exaudivit me. 
Domine, libera animam meam a labio iniquo, * 

a lingua dolosa. 
Quid dabit tibi aut quid addet tibi, * 

lingua dolosa? 
Sagittas potentis acutas * 
et carbones genistarum. 
Heu mihi, quod dego in Mosoch, * 

habito in tentoriis Cedar! 
Nimium habitavit anima mea * 

cum iis, qui oderunt pacem. 
Ego pacem cum loquor, * 
illi urgent ad bellum. 

Ant. Gressus meos dirige secundum eloquium tuum. 

E 



CONCLUSIO 

Eligenda iuxta tempus, quo Officium persolvitur. 
Ad Tertiam 

Lectio brevis Lev 20, 26 

ritis mihi sancti, quia sanctus sum ego Dominus, 
et separavi vos a ceteris populis ut essetis mei. 
y. Adhitor meus esto, ne derelmquas me. 
I£. Neque despicias me, Deus salutaris meus. 

Oremus Oratio 

Auge in nobis, quaesumus, Domine, fidem tuam, et 
Splritus Sancti lueem in nobis semper accende. 
Per Christum. 

Ad Sextam 

Lectio brevis Bar 4, 21-22 

Fllii, clamate ad Dominum, et erlpiet vos de manu 
prlncipum inimicorum. Ego enim speravi, et venit 
mihi gaudium a Sancto. 

y. Ab occultis meis munda me, Domine. 
1$. Et ab alienis parce servo tuo. 

Oremus Oratio 

Salva nos, omnipotens Deus, et lucem tuam nobis 
concede perpetuam. Per Christum. 



Ad Nonam 

Lectio brevis Ez 20, 5 

T T sec dicit Dominus Deus: In die qua elegi Israel, 
XTjL levavi manum meam pro stirpe domus Iacob, et 
apparui eis in terra yEgypti, et levavi manum meam 
pro eis, dicens: Ego Dominus Deus vester. 

Dominus regit me, et nihil mihi deerit. 
R. In loco pascuae me collocavit. 

Oremus Oratio 

Veritas tua, quaesumus, Domine, luceat in cordibus 
nostris, et omnis falsitas destruatur inimlci. Per 
Christum. 

y. Benedicamus Domino. 
R Deo gratias. 

AD VESPERAS 



INTRODUCTIO 

K Deus, in adiutorium. Gloria Patri. Alleluia. 

HYMNUS 



J qui, mixta ne confunderent, 
aquae fluenta dividens, 
caelum dedisti lrmitem, 

Flrmans locum caelestibus 
simulque terrae rlvulis, 
ut unda flammas temperet 
terrae solum ne dlssipet: 

Infunde nunc, pilssime, 
donum perennis gratiae, 
fraudis novae ne casibus 
nos error atterat vetus. 

Lucem fides inveniat, 
sic luminis iubar ferat; 
haec vana cuncta terreat, 
hanc falsa nulla comprimant. 

Praesta, Pater piissime, 
Patrique compar Unice, 
cum Spiritu Paraclito 
regnans per omne saeculum. 



Hymnus de beneficiis Dei in creatione et historia salutis 

Domini res gestas narrare, laudare est (Cass.) 

Ant. Confitemini Domino, quoniam in aeternum mi- 
sericordia eius. 

audate Dominum, quoniaiji bonus, * 



quoniam in aeternum misericordia eius. 
Laudate Deum deorum, * 

quoniam in aeternum misericordia eius. 
Laudate Dominum dominorum, * 

quoniam in aeternum misericordia eius. 



mmense caeli conditor, 



PSALMODIA 



Psalmus 135 




70 



Die 3 februarii 



Qui fecit mirabllia magna solus, * 

quoniam in aeternum misericordia eius. 
Qui fecit caelos cum sapientia, * 

quoniam in aeternum misericordia eius. 
Qui extendit terram super aquas, * 

quoniam in aeternum misericordia eius. 
Qui fecit lumina magna, * 

quoniam in aeternum misericordia eius: 
Solem, ut praesit diei, * 

quoniam in aeternum misericordia eius, 
Lunam et stellas, ut praesint nocti, * 

quoniam in aeternum misericordia eius. 
Qui percussit yEgyptios in primogenitis eorum, * 

quoniam in aeternum misericordia eius. 
Et eduxit Israel e medio eorum, * 

quoniam in aeternum misericordia eius, 
Manu potenti et bracchio extento, * 

quoniam in aeternum misericordia eius. 
Qui divisit Mare Rubrum in partes, * 

quoniam in aeternum misericordia eius. 
Et traduxit Israel per medium eius, * 

quoniam in aeternum misericordia eius. 
Et detrusit pharaonem et exercitum eius 

in Mare Rubrum, * 

quoniam in aeternum misericordia eius. 

Ant. Confitemini Domino, quoniam in aeternum mi- 
sericordia eius. 

2 Psalmus 135 2 

Ant. Redemit nos, quoniam in aeternum misericor- 
dia eius. 

Qui duxit populum suum per desertum, * 
quoniam in aeternum misericordia eius. 
Uui percussit reges magnos, * 

quoniam in aeternum misericordia eius. 
Et occidit reges potentes, * 

quoniam in aeternum misericordia eius: 
Sehon, regem Amorrhaeorum, * 

quoniam in aeternum misericordia eius, 
Et Og, regem Basan, * 

quoniam in aeternum misericordia eius. 

Et dedit terram eorum in possessionem, * 

quoniam in a^ternum misericordia eius, 
In possessionem Israel, servo suo, * 

quoniam in aeternum misericordia eius. 
Qui in humilitate nostra recordatus est nostri, * 

quoniam in aeternum misericordia eius. 
Et liberavit nos ab inimicis nostris, 

quoniam in aeternum misericordia eius. 
Qui dat escam omni carni, * 

quoniam in aeternum misericordia eius, 
Laudate Deum caeli, * 

quoniam in aeternum misericordia eius. 

Ant. Redemit nos, quoniam in aeternum misericor- 
dia eius. 

3 Canticum ex Novo Testamento 

Eph 1, 3-10 

Ant. In Filio suo elegit nos Deus in adoptionem 
filiorum. 

Benedictus Deus et Pater Domini nostri Iesu Christi. * 
qui benedixit nos omni benedictione spiritali 
in caelestibus in Christo. 
Sicut elegit nos in ipso ante mundi constitutionem 
ut essemus sancti et immaculati * 
in conspectu eius in caritate. 
Qui praedestinavit nos in adoptionem filiorum * 

per Iesum Christum in ipsum. 
Secundum propositum voluntatis suae 
in laudem gloriae gratiae suae * 
in qua gratificavit nos in dilecto fllio suo. 
In quo habemus redemptionem per sanguinem eius 
remissionem peccatorum * 
secundum divltias gratiae suae. 
Quae superabundavit in nobis * 

in omni sapientia et prudentia. 
Ut notum faceret nobis sacramentum voluntatis suae * 

secundum beneplacitum eius. 
Quod proposuit in eo per dispensationem plenitudinis 
temporum instaurare omnia in Christo * 
quae in caelis et quae in terra sunt. 

Ant In Filio suo elegit nos Deus in adoptionem 
filiorum. 

LECTIO BREVIOR 1 Th 3, 12-13 

Loco huius lectionis brevis, fieri potest lectio longior 
pro opportunitate celebrationis sive cum populo sive sine 
populo, eligenda e lectionibus quae statuuntur pro Missa 
aut pro Officio lectionis. 

Vos Dominus multlplicet, et abundare faciat cari- 
tatem vestram in Invicem, et in omnes, quemad- 
modum et nos in vobis; ad confirmanda corda vestra 
sine querela in sanctitate ante Deum et Patrem no- 
strum in adventu Domini nostri Iesu Christi cum 6m- 
nibus sanctis eius. 

Responsorium breve 

I£. Clamavi in toto corde meo: Exaudi me, D6- 
mine. ^ lamavi. 

y, Iustificationes tuas requiram. xaudi me. 

Gloria Patri. Clamavi. 

CANTICUM B. MARI^ VIRG. Luc 1, 46-55 

Ant. Magmficat anima mea Dominum, quia respexit 
Deus humilitatem meam. 

Magnificat * 
anima mea Dominum; 
Et exsultavit splritus meus * 

in Deo salvatore meo, 
Quia respexit humilitatem ancilla^ suae: * 
ecce enim ex hoc beatam me dicent 
omnes generationes, 
Quia fecit mihi magna qui potens est, * 

et sanctum nomen eius, 
Et misericordia eius a progenie in progenies * 

timentibus eum. 
Fecit potentiam bracchio suo; * 

dispersit superbos mente cordis sui. 
Deposuit potentes de sede, * 

et exaltavit humiles. 
Esurientes implevit bonis, * 
et divites dimlsit inanes. 
Suscepit Israel, servum suum, ,v 
recordatus misericordiae sua3, 
Sicut lociitus est ad patres nostros, * 
erga Abraham et semen eius in saecula. 
Ant. Magnlficat anima mea Dominum, quia respexit 
Deus humilitatem meam. 

PRECES CONCLUSIV^ 

y. Dominus vobiscum el Domine, exaudi. 

Cf. Rubricam p. 35. 

Oremus, fratres carissimi, Deum Patrem omnipo- 
tentem, qui preces filiorum suorum propitius semper 
audit, et ei dicamus: Benedic pdpulo tuo, Ddmine. 

Salvum fac populum tuum, Domine, 
et benedic hereditati tuae. 

Congrega in unum, tua unitate, christiano nomine 
decoratos, 

ut credat mundus in Christum, quem mislsti. 

Gratiam tuam omnibus amlcis nostris confer et notis, 
bonumque Christi odorem in eis diffunde. 

Amorem tuum agonizantibus ostende, 
fac ut salutem tuam eorum oculi videant. 

Erga defunctos misericorditer age, 
eos aggrega quiescentibus in Christo. 

Pater noster, ab omnibus clara voce dicendum. 

Oratio 

Mane nobiscum, Domine Iesu, quoniam advespe- 
rascit, et nos comitans in via, corda refove, 
spem excita miseratus, 
ut in Scripturis te et in fractione panis cum fratri- 

bus agnoscamus. 
Qui vivis et regnas. 

Si Officium celebratur cum populo, sacerdos popuium 
benedicit more consueto. 

In recitatione a solo: 

y. Benedicamus Domino. 
I£. Deo gratias. 

AD COMPLETORIUM 



DISCUSSIO CONSCIENTLE 

Fieri potest discussio conscientiae, quae concluditur actu 
paenitentiali. 

/^S onfiteor Deo omnipotenti et vobis, fratres, 



V-^ quia peccavi nimis 
cogitatione verbo, opere et omissione 

et percutientes sibi pectus, dicunt: 
mea culpa, mea culpa, mea maxima culpa. 

deinde prosequuntur: 
Ideo precor beatam Mariam semper Virginem, 
omnes Angelos et Sanctos, 
et vos, fratres, orare pro me 
ad Dominum Deum nostrum. 

Misereatur nostri, omnlpotens Deus, 
et, dimissis peccatis nostris, 
perducat nos, ad vitam aeternam. 
^j. Amen. 

INTRODUCTIO 

y. Deus, in adiutorium. Gloria Patri. Alleluia. 

HYMNUS 



lucisque lumen crederis 
lumen beatis praedicans, 

Precamur, sancte Domine, 
hac nocte nos custodias; 
sit nobis in te requies, 
quietam noctem tribue. 

Somno si dantur oculi, 
cor semper ad te vigilet; 
tuaque dextra protegas 
fideles qui te • diiigunt. 

Defensor noster, aspice, 
insidiantes reprime, 
guberna tuos famulos 
quos sanguine mercatus es. 

Sit, Christe, rex piissime, 
tibi Patrlque gloria 
cum Spiritu Paraclito, 
in sempiterna saecula. 



PSALMODIA 

1 Psalmus 85 

Lamentatio in passione et persecutione 

Benedictus Deus, qui consolatur nos 
in omni tribulatione nostra (2 Cor 1, 3. 4) 

Ant. Salvum fac servum tuum sperantem in te. 

Inclina, Domine, aurem tuam, exaudi me, * 
quia miser et pauper sum ego. 
Custodi animam meam, quia devotus sum tibi; * 

salvum fac servum tuum sperantem in te. 
Deus meus es tu: miserere mei, Domine, * 

quia assidue ad te clamo. 
Laetifica animam servi tui, * 

quia ad te, Domine, animam meam attollo. 
Tu enim, Domine, es bonus et clemens, * 

plenus misericordiae in omnes qui Invocant te. 
Ausciilta, Domine, orationem meam, * 

et attende ad vocem obsecrationis meae. 
Die tribulationis meae clamo ad te, * 

quia exaudies me. 
Non est tibi par inter deos, Domine, * 

et non est opus slmile operi tuo: 
Omnes gentes, quas fecisti, venient 
et adorabunt te, Domine, * 
et praedicabunt nomen tuum. 
Quia magnus es tu et facis mirabilia: * 

tu solus es Deus. 
Doce me, Domine, viam tuam, 
ut ambulem in veritate tua; * 
dirige cor meum, ut tlmeat nomen tuum, 
Celebrabo te, Domine Deus meus, toto corde meo, * 

et praedicabo nomen tuum in aeternum, 
Quia misericordia tua magna fuit erga me, * 

et eripuisti animam meam de profiindis inferni. 

Deus, superbi insurrexerunt contra me, 

et turba praepotentium insidiatur vitae meae, * 

neque te ponunt ante oculos suos. 
Sed tu, Domine, Deus misericors es et benignus, * 

tardus ad iram, summe clemens et fidelis. 
Respice in me et miserere mei; * 

da robur tuum servo tuo, 

et salvum fac filium anclllae tuae. 
Signum da mihi favoris tui, 

ut videant qui oderunt me, et confundantur, * 

quod tu, Domine, adiuveris me 

et consolatus sis me. 

Ant. Salvum fac servum tuum sperantem in te. 

LECTIO BREVIS Dt 6, 2. 7 



JL mandata et praecepta eius. Et meditaberis in eis 
seaens in domo tua et ambulans in itinere, dormiens 
atque consiirgens. 

Responsorium breve 

In manus tuas, Domine, Commendo spiritum 
meum. In manus. 

y. Redemisti nos, Domine, Deus veritatis. om- 
mendo. 

Gloria Patri. In manus. 

y. Custodi nos, Domine, ut pupillam oculi. 
Sub umbra alarum tuarum protege nos. 

CANTICUM SIMEONIS Luc 2, 29-32 

Ant. Salva nos, * Domine, vigilantes, custodi nos 
dormientes; ut vigilemus cum Christo, et requiesca- 
mus in pace. 

\T unc dimittis servum tuum, Domine, * 



JL^l secundum verbum tuum in pace, 
Quia viderunt oculi mei * 

salutem tuam, 
Quam parasti * 

ante faciem omnium populorum, 
Lumen ad revelationem gentium * 
et gloriam plebis tuae Israel. 




Dominum Deum tuum et custodias omnia 

Ant. Salva nos, Domine, vigilantes, custodi nos dor- 
mientes; ut vigilemus cum Christo, et requiescamus 
in pace. 

CONCLUSIO 

y. Dominus vobiscum vel Domine, exaudi. 

Oremus Oratio 

Quietem, Domine, corporibus nostris tribue salu- 
tarem, 

et quae fudimus hodie semina per laborem, 
fac ut messem germinent sempiternam. 
Per Christum. 

Benedictio 

Benedlcat et custodiat nos omnipotens et miseri- 
cors Dominus, Pater, et Filius, et Spiritus Sanctus. 
Amen. 

Et dicitur immediate una ex finalibus B. Mariae Virgi- 
nis antiphonis. 

Ave, Regma cselorum, 
Ave, Domina Angelorum: 
Salve, radix, salve, porta, 
Ex qua mundo lux est orta: 
Gaude, Virgo gloriosa, 
Super omnes speciosa, 
Vale, o valde decora, 
Et pro nobis Christum exora. 

y. Dignare me laudare te, Virgo sacrata. 
I£. Da mihi virtutem contra hostes tuos. 

Oremus Oratio 

Concede, misericors Deus, fragilitati nostrae prae- 
sldium: ut, qui sanctae Dei Genetrlcis memoriam 
agimus; intercessionis eius auxilio, a nostris iniqui- 
tatibus resurgamus. Per eundem Christum Dominum 
nostrum. 

Amen. 

Postea subiungitur: 

V. Divinum auxilium maneat semper noblscum. 
Amen. 

